Megan Fox: «Ο γιος μου φοράει φορέματα στο σχολείο και δεν με απασχολεί τι πιστεύουν οι άλλοι» | Γόβα Στιλέτο\nΑρχική Lifestyle Megan Fox: «Ο γιος μου φοράει φορέματα στο σχολείο και δεν με απασχολεί τι πιστεύουν οι άλλοι»\nH Megan Fox ανήκει στην κατηγορία διάσημων μαμάδων του Hollywood που δεν φοβούνται να μιλήσουν ανοιχτά για τη ζωή τους. Πρόσφατα λοιπόν παραχώρησε μια άκρως αποκαλυπτική συνέντευξη και οι δηλώσεις της απασχόλησαν τα μέσα και συζητήθηκαν.\nΗ μελαχρινή καλλονή μίλησε για το στυλ του γιου της και την επιλογή του να φοράει φορέματα στο σχολείο, κάτι για το οποίο τον πειράζουν οι συμμαθητές του, αλλά όπως λέει «δεν τον ενοχλεί». Η Megan χαρακτηριστικά δήλωσε: «Του αρέσει η μόδα και λατρεύει να φορά φορέματα»\nΣυγκεκριμένα, είπε: «Σχεδιάζει ρούχα και είναι πολύ ταλαντούχος, αλλά είναι ακόμη 6 χρονών. Του αρέσει πολύ η μόδα. Πολλές φορές ντύνεται μόνος του και κάποιες φορές του αρέσει να φοράει φορέματα. Και τον στέλνω σε ένα πραγματικά φιλελεύθερο σχολείο, λίγο πιο hippy. Αλλά ακόμη κι εδώ στην Καλιφόρνια, τα άλλα παιδιά στην τάξη μπορεί να τον πειράξουν λέγοντάς του πως τα αγόρια δεν φοράνε φορέματα ή πως τα αγόρια δεν φοράνε ροζ ρούχα».\nΗ ίδια διδάσκει στον γιο της να μη φοβάται να εκφράσει τον εαυτό της. «Είμαστε στην φάση που προσπαθώ να του διδάξω να είναι ανεξάρτητος και γεμάτος αυτοπεποίθηση παρά το όσα λένε οι άλλοι γύρω του».


Ο ΠΣΑΚ τίμησε Διαμαντίδη και Κακιούζη - Contra.gr - Live Sports Magazine\nΟ ΠΣΑΚ τίμησε Διαμαντίδη και Κακιούζη\nΗΛΙΑΣ ΚΑΛΛΟΝΑΣ ΤΕΛ. ΑΝΑΝΕΩΣΗ: 06 Μαρ. 2016 | 16:46\nΠριν την έναρξη του μεγάλου τελικού, ο ΠΣΑΚ τίμησε τους Δημήτρη Διαμαντίδη και Μιχάλη Κακιούζη για την προσφορά τους στον ελληνικό μπάσκετ. Δείτε τις PHOTOS.\nΞεχωριστή σημασία έχει ο εφετινός τελικός του Κυπέλλου μπάσκετ μεταξύ του Παναθηναϊκού και του Φάρου Κερατσινίου για τους Δημήτρη Διαμαντίδη και Μιχάλη Κακιούζη, καθώς, όπως έχουν ανακοινώσει, στο τέλος της αγωνιστικής περιόδου θα αποχωρήσουν από την ενεργό δράση.\nΜέσα σε κλίμα συγκίνησης, ο ΠΣΑΚ, δια των εκπροσώπων του, Γιάννη Καλαμπόκη και Βλαδίμηρο Γιάνκοβιτς τίμησε τους δύο θρύλους του ελληνικού μπάσκετ για την προσφορά τους στο άθλημα, εν μέσω χειροκροτημάτων από τους φίλους των ομάδων.\nΓΚΕΛΑ: Η ΕΟΚ... ξέχασε τον Διαμαντίδη!


Ανδρέας Μεντής – Ινστιτούτο Παστέρ: Η εμπειρία του COVID-19 χρήσιμη για μελλοντική πανδημία - CNN.gr\nΑνδρέας Μεντής – Ινστιτούτο Παστέρ: Η εμπειρία του COVID-19 χρήσιμη για μελλοντική πανδημία\nΔευτέρα, 20 Απριλίου 2020 08:00\n1. Κύριε Μεντή θα ήθελα να σας ρωτήσω, πώς βιώνετε όλη αυτή την εξαιρετικά δύσκολη κατάσταση εδώ και μήνες που ζει όλος ο πλανήτης, αναφορικά με την πανδημία; Εσείς με την εξαιρετική δουλειά που γίνεται στο Ινστιτούτο Παστέρ, έχετε πολλούς λόγους να είστε ικανοποιημένος;\nΕίναι γεγονός, ότι η Ελλάδα τα έχει καταφέρει με πειθαρχία και στρατηγικό σχεδιασμό, να μειώσει τα κρούσματα του COVID -19 και έχουμε συμβάλλει ενεργά, με τα δυο εργαστήρια αναφοράς που διαθέτουμε. Από την άλλη πλευρά θα σας έλεγα, ότι τα εργαστήριά μας πρέπει να ελαφρυνθούν, με στόχο να μπορέσουμε να δραστηριοποιηθούμε και σε άλλα πεδία δράσης.\nΓια παράδειγμα, τα εργαστήρια του Ινστιτούτου Παστέρ, μπορούν να επικεντρωθούν σε καλλιέργειες και μελέτη των ιών αυτών, στις δραστικότητες των φαρμάκων για την αντιμετώπιση του ιού, αλλά και στην παθογένεια του ιού.\nΣημειώστε, ότι μέχρι σήμερα έχουν ελεγχθεί περί τα 50.000 δείγματα στην Ελλάδα, εκ των οποίων, το 30% έχει ελεγχθεί από το Ινστιτούτο Παστέρ.\nΑπό το lockdown στην σταδιακή κανονικότητα\n2. Η Ελλάδα τα έχει καταφέρει, με πειθαρχία, με στρατηγικό σχεδιασμό με τα σκληρά μέτρα της κοινωνικής απομόνωσης και όχι με τύχη, φαίνεται ότι οι Έλληνες έχουν τιθασεύσει την καμπύλης της πανδημίας του COVID-19. Ωστόσο δεν μπορούμε να μετριάσουμε την προσπάθεια. Ποια η άποψή σας για την επόμενη ημέρα;\nΕίναι λογικό να ανυπομονούμε όλοι μας για την επόμενη ημέρα, ωστόσο εκτιμώ ότι θα επιστέψουμε σε αυτήν, με μία σταδιακή μορφή. Θα έχουμε δηλαδή, μία σταδιακή κανονικότητα, πράγμα που φαίνεται απόλυτα λογικό. Εκτιμώ επίσης, ότι η κυβέρνηση θα σχεδιάσει πολύ καλά τα επόμενα βήματα της εξόδου μας από την κοινωνική απομόνωση, δεν θα είναι εύκολο, αλλά θα τα καταφέρουμε. Θα σας έλεγα ακόμη, ότι δεν πρέπει να πάρουμε θάρρος βλέποντας τη μείωση της καμπύλης της πανδημίας που καταγράφεται στη χώρα μας. Ο χρόνος που κερδίσαμε ήταν πολύτιμος, τα νοσοκομεία τα κατάφεραν, δεν σημειώθηκαν πολλά περιστατικά σε ΜΕΘ, το ΕΣΥ αντιστάθηκε και δεν δοκιμάστηκε. Ωστόσο, όταν περάσει η πανδημία το σύστημα υγείας μας και το σύνολο των μηχανημάτων μας πρέπει να συντηρηθούν και να είναι οργανωμένα και έτοιμα, για μία μελλοντική πανδημία.\nΔυστυχώς, δεν συνέβη το ίδιο με τους Ολυμπιακούς Αγώνες, τα μηχανήματα και όλος ο ιατρικός εξοπλισμός δεν συντηρήθηκαν σωστά και όπως έπρεπε. Θα σας έλεγα ακόμη, ότι ο εξοπλισμός αυτός με τον οποίο τονώθηκε όλο το σύστημα υγείας, θα μας είναι απόλυτα χρήσιμος και για την εποχική γρίπη.\nΑυτάρκεια με δική μας παραγωγή\n3. Στο Ινστιτούτο Παστέρ, υλοποιείται το 30% περίπου των δειγμάτων για τον COVID-19. Που οφείλεται το γεγονός, αλλά και το συγκριτικό πλεονέκτημα των άμεσων απαντήσεων και ανταπόκρισης, σε σχέση με τις άλλες χώρες που δίνουν αποτελέσματα μετά από 2 ή 3 ημέρες;\nΚοιτάξτε αυτό συνέβαινε στην αρχή της πανδημίας, όταν δεν γνωρίζαμε τι ακριβώς είναι αυτός ο ιός. Στις ΗΠΑ, όταν ξεκίνησε η πανδημία, υπήρχε μόνο ένα εργαστήριο στην Ατλάντα το οποίο ήλεγχε όλα τα δείγματα, στην Ευρώπη συνέβαινε επίσης το ίδιο, υπήρχαν πολύ λίγα εργαστήρια.\nΦυσικά, τώρα η κατάσταση έχει ομαλοποιηθεί. Επίσης στην αρχή της πανδημίας, δεν υπήρχαν έτοιμα αντιδραστήρια για τον μοριακό έλεγχο και επομένως αργούσαν να δοθούν απαντήσεις, ενώ υπήρχε και πρόβλημα ποιότητας κυρίως από τις εταιρείες που είχαν τα αντιδραστήρια.\nΗ εμπειρία της πανδημίας μας δίδαξε ότι στο μέλλον,θα πρέπει να σκεφθούμε να κάνουμε παραγωγή στην Ελλάδα πολλών πραγμάτων, από φάρμακα, μέχρι μάσκες, αντιδραστήρια και γενικά ιατρικό εξοπλισμό. Είναι εξαιρετικά σημαντικό και κρίσιμο για μία χώρα, να έχει αυτάρκεια σε θέματα δημόσιας υγείας.\n4. Πώς κυλάει μία τυπική ημέρα στο Ινστιτούτο Παστέρ, τι είναι αυτό που σας φοβίζει, σας αγχώνει αλλά και σας ικανοποιεί περισσότερο;\nΑναμφισβήτητα μας δίνει μεγάλη χαρά η δουλειά μας αυτή καθεαυτή, σε μία πολύ δύσκολη υγειονομικά στιγμή. Υπάρχει μία εξαιρετική ομάδα συναδέλφων που πραγματοποιεί τα τεστ, η οποία εργάζεται νυχθημερόν (σσ, θα εργαστεί ακόμη και το Πάσχα) με αποτέλεσμα να δίνει απαντήσεις στα δείγματα την ίδια ημέρα. Είναι αλήθεια, ότι το πρώτο διάστημα είχαμε αγχωθεί για τα αντιδραστήρια και για τυχόν ελλείψεις, ωστόσο δεν ετέθη τελικά ζήτημα, αποδείχθηκε ότι είχαμε πάντα απόθεμα... Πράγμα καθόλου βέβαιον για πολλές χώρες, όπως είδαμε όλοι, καθώς έφθασαν στο σημείο οι κυβερνήσεις πολλών από αυτές, να χρησιμοποιούν ακόμη και μυστικές υπηρεσίες για να προμηθευθούν τα αναγκαία υλικά, τα οποία συχνά την τελευταία στιγμή άλλαζαν προορισμό.\nΗ βιοπληροφορική στην υπηρεσία της πανδημίας\n5. Μαζί με τον καθηγητή λοιμωξιολογίας και εκπρόσωπο του υπ. Υγείας Σωτήρη Τσιόδρα, έχετε υλοποιήσει μία σημαντική ανακάλυψη: ανοίξατε το δρόμο για την ανάπτυξη εμβολίων, αντιιικών φαρμάκων και διαγνωστικών τεστ. Ειδικότερα, πρόκειται να υλοποιήσετε μία νέα γονιδιακή ανάλυση του νέου κορωνοϊού, με τη χρήση περίπλοκων βιοπληροφορικών αλγορίθμων, η οποία στηρίχθηκε σε δείγμα κορωνοϊού από τρεις Κινέζους ασθενείς. Το γεγονός αυτό, φέρνει την επιστήμη ένα βήμα πιο κοντά στην ανακάλυψη πιο αποτελεσματικών φαρμάκων, τεστ και εμβολίων. Μιλήστε μας γι’ αυτήν την ανακάλυψη.\nΕίναι σημαντικό να πούμε, και πρέπει να λάβουμε πολύ σοβαρά υπόψιν, το γεγονός ότι ο κορωνοϊός δεν βρίσκεται σε μία μορφή, αλλά υπάρχουν μερικές μεταλλάξεις. Έχει δηλαδή, μερικές παραλλαγές στον άνθρωπο. Επομένως, μπορεί να μας δημιουργήσει πρόβλημα σε κάποια φάρμακα. Είναι ένας εύπλαστος ιός που πρέπει να τον προσέχουμε για κάθε ασθενή ξεχωριστά, επομένως, μικροί πληθυσμοί του ιού σε κάθε ασθενή μπορεί να αποβούν επικίνδυνοι.\nΑυτό που έχει αναπτυχθεί στο Ινστιτούτο Παστέρ, είναι η βιοπληροφορική, που θα μελετήσει το μέλλον των λοιμώξεων.\nΚλειδί είναι η απόκριση του οργανισμού απέναντι στον ιό συνολικά, που ίσως στο μέλλον να μας ανοίξει δρόμους και για αποτελεσματικές θεραπείες.\nΕπιπλέον στο Παστέρ, υλοποιούμε άλλες μικρές ερευνητικές μελέτες, όπως η πλασμαφαίρεση από ασθενείς που έχουν αναρρώσει από τον κορωνοϊό. Για τον λόγο αυτό, σας είπα παραπάνω, ότι τα εργαστήρια αναφοράς μας, δεν πρέπει να πνίγονται στην δουλειά, αναφορικά με τα δείγματα των ασθενών, διότι υπάρχει και άλλη σημαντική ερευνητική δουλειά, που πρέπει να γίνει.\nΗ θνητότητα του κορωνοϊού χαμηλότερη από ό,τι πιστεύουμε\n6. Κύριε Μεντή, πριν από μερικές ημέρες, ο καθηγητής Τσιόδρας στην τακτική του ενημέρωση, ανέφερε ότι από τα 70 και πλέον εμβόλια που δοκιμάζονται αυτή τη στιγμή σε όλο τον πλανήτη, μόνο ένα βρίσκεται σε φάση 2. Σας απογοητεύει αυτή η είδηση;\nΘα έλεγα ότι είναι μία μάλλον αναμενόμενη είδηση, καθώς για να βγει ένα εμβόλιο στην αγορά πρέπει να γίνουν πολλές δοκιμές. Οι ερευνητές παγκοσμίως πασχίζουν και δουλεύουν αγόγγυστα. Στην φάση αυτή, οι ερευνητές παγκοσμίως, εργάζονται πάνω στις πληροφορίες του Sars, μία επιδημία που θυμάστε ότι έσβησε. Ενδεχομένως εκείνος ο ιός, δεν ήταν τόσο μεταδοτικός. Το μεγάλο πρόβλημα με τον COVID -19 είναι όπως γνωρίζουμε η μεγάλη μεταδοτικότητά του, καθώς μεταδίδεται και από ασυμπτωματικούς ασθενείς, ωστόσο η θνητότητα είναι χαμηλότερη από ό,τι πιστεύουμε.\n7. Η παγκόσμια επιστημονική κοινότητα, πασχίζει για ένα αποτελεσματικό εμβόλιο, ωστόσο μέχρι αυτό να γίνει πραγματικότητα, φαίνεται ότι η πανδημία θα πορεύεται με θεραπείες, φάρμακα αλλά και το «κτίσιμο» της ανοσίας της αγέλης. Αλήθεια, πόσο φοβάστε το δεύτερο κύμα της πανδημίας το ερχόμενο φθινόπωρο;\nΟ κορωνοϊός, είναι ένας ιός που τώρα αρχίζουμε και τον μαθαίνουμε -πάμε ημέρα με την ημέρα και εβδομάδα με εβδομάδα. Εκτιμώ ότι μέχρι το φθινόπωρο είναι πιθανόν να έχουν αλλάξει κάποια δεδομένα, να έχει δημιουργηθεί μία σχετική ανοσία όχι μόνο σε εμάς, αλλά και στους ξένους, και να διαθέτουμε κάποιες αποτελεσματικές θεραπείες. Επομένως, το φθινόπωρο θα είμαστε σε θέση, να γνωρίζουμε καλύτερα την κατάσταση.\nΠολλές χώρες παγκοσμίως κτίζουν σταδιακά την ανοσία και σίγουρα, εκτός από τον δικό μας σχεδιασμό, θα δούμε και τι πράττουν οι άλλες χώρες όπως η Ιταλία και η Ισπανία που βρίσκονται στην κορύφωση της πανδημίας.\nΕπίσης, είναι σημαντικό ότι θα έχουμε πρόσβαση και σε απαραίτητο υγειονομικό υλικό, καθώς θα ελαττωθεί η ζήτηση παγκοσμίως.\nΕΛΛΑΔΑ\t· ΙΝΣΤΙΤΟΥΤΟ ΠΑΣΤΕΡ\t· ΑΝΔΡΕΑΣ ΜΕΝΤΗΣ\t· ΠΑΝΔΗΜΙΑ\t· ΚΟΡΩΝΟΪΟΣ\t· ΚΟΡΩΝΟΪΟΣ ΣΤΗΝ ΕΛΛΑΔΑ\t· ΕΙΔΗΣΕΙΣ\t· CNN ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· #zoumeallios


Μπακογιάννης: «Όλοι μας περιμένουν φέτος…»\nΠαρασκευή 12 Αυγούστου 2016 00:07\nΟ καταξιωμένος τεχνικός της Δήμητρας Γιάννουλης Βασίλης Μπακογιάννης μίλησε στο athleticlarissa.gr σχετικά με τους στόχους της νέας αγωνιστικής περιόδου. Αναλυτικά τα όσα δήλωσε: «Να ευχηθώ καλή ποδοσφαιρική χρονιά σε όλους όσους ασχολούνται με το ερασιτεχνικό ποδόσφαιρο. Ένα νέο ξεκίνημα και μια καινούρια χρονιά αρχίζει, εμείς ελπίζουμε για την ομάδα μας να κάνουμε μια χρονιά σαν την περσινή και αν μπορούμε και κάτι παραπάνω.\nΠιστεύουμε πολύ στα νέα παιδιά και ελπίζουμε πως και φέτος πήραμε τα μεγαλύτερα ταλέντα στην ομάδα μας. Είναι μια ομάδα η Δήμητρα Γιάννουλης που οδηγεί τα παιδιά της στο δρόμο που θα πάνε σε μεγαλύτερες κατηγορίες. Η διοίκηση οργάνωσε πάρα πολύ καλά και το κομμάτι των Ακαδημιών. Είναι σίγουρο πως την περσινή χρονιά κανείς δεν περίμενε να παρουσιαστεί η Δήμητρα Γιάννουλης τόσο μαχητική και φέτος δείχνουν πως μας περιμένουν όλοι, οπότε εμείς θα πρέπει να είμαστε ακόμη καλύτεροι.\nΌσον αφορά τους δύο παίκτες που έφυγαν για την Κ20 της ΠΑΕ ΑΕΛ, ο Κώστας Μακρής ήταν ένας καλός παίκτης, εμείς του δώσαμε τη σιγουριά και την αυτοπεποίθηση που του έλειπε και θεωρούμε πως αν τον πιστέψει η ΑΕΛ, έχει να δώσει πολλά πράγματα στο σωματείο. Και για τον Χρήστο Καλούση έχω να πω πως είναι ένας εξαιρετικός παίκτης και μέσα από τη δουλειά μπορεί να εξελιχθεί».


«Σε κρίσιμες στιγμές υπάρχουν εκείνοι που αντέχουν να πάρουν αποφάσεις και εκείνοι που λιποψυχούν, υπάρχουν εκείνοι που κάνουν το άλμα προς τα εμπρός και εκείνοι που μένουν κολλημένοι στις λάσπες του παλιού».Μ’ αυτή του την αναφορά ο Αντώνης Σαμαράς, στην πιο δραματική ομιλία που έχει κάνει ποτέ από τότε που ανέλαβε πρωθυπουργός, έστειλε μήνυμα σε όλους τους βουλευτές να αντέξουν την πίεση και να ψηφίσουν τα μέτρα στη Βουλή.Ο πρωθυπουργός περιέγραψε με μελανά χρώματα την εικόνα της οικονομίας σε περίπτωση που η Ελλάδα δεν πάρει τη δόση, ωστόσο, είπε ότι οι περικοπές σε μισθούς και συντάξεις θα είναι οι τελευταίες.«Πιθανή έξοδος από το ευρώ θα τίναζε στον αέρα τη Δημοκρατία μας και θα κυοφορούσε τεράστιους κινδύνους σε όλα τα ανοιχτά εθνικά θέματα της χώρα μας», πρόσθεσε ο Αντ. Σαμαράς και συνέχισε: «Μισθοί και συντάξεις δεν πρόκειται να ξανακοπούν, η μείωση του ελλείμματος κατά 13,5 δις ευρώ που είναι συμβατική υποχρέωση θα είναι η τελευταία… Η ψήφιση των μέτρων θα πρέπει να γίνει άμεσα για να πάρουμε την δόση που μόνο 10% θα πάει στους δανειστές. Παλεύω προσωπικά για να πάρουμε περισσότερα χρήματα ώστε να καλυφθούν οι οφειλές του κράτους προς τους ιδιώτες και να τονωθεί η ρευστότητα. Τα χρήματα που θα μπουν στην αγορά θα είναι περισσότερα από τις περικοπές που θα γίνουν. Μόλις ψηφιστούν τα μέτρα και πάρουμε την δόση θα αρχίσει η ρευστότητα να τροφοδοτεί νοικοκυριά και επιχειρήσεις και η δραχμοφοβία θα υποχωρήσει ενώ θα αρχίσουν να έρχονται επενδύσεις... Το πρόβλημα δεν είναι αν θα περάσει το ένα ή το άλλο μέτρο σκεφτείτε τι θα γινόταν αν δεν περνούσαν τα μέτρα».Σε μια εμφανή προσπάθεια να κρατήσει αρραγή την Κ.Ο. του κόμματός εν όψει της κρίσιμης ψηφοφορίας, ο κ. Σαμαράς έστειλε μήνυμα σε όλους.«Μαζί μας είναι και άλλες πολιτικές δυνάμεις που παρά τις διαφορές και τις τριβές του παρελθόντος, παλεύουν και εκείνες για να γίνει η μεγάλη ανατροπή. Ψηφίζοντας τις επόμενες ημέρες αφήνουμε πίσω το παρελθόν. Και μαζί αφήνουμε πίσω όλους εκείνους που πρέπει να την κρατήσουν πίσω. Δημιουργούμε την αναγκαία ευρωπαϊκή συνείδηση».Επίσης, εμμέσως πλην σαφώς αναφέρθηκε στον ΣΥΡΙΖΑ αλλά και σε όσους απεργάζονται την επιστροφή της Ελλάδας στη δραχμή. «Ο αγώνας που δίνουμε είναι για την απελευθέρωση των Ελλήνων από τα δεσμά του παρελθόντος. Τις επόμενες ημέρες θα δείξουμε ότι και ενότητα και πείσμα έχουμε».«Καταλαβαίνω ότι κάποιοι από αυτούς που προχωράμε μαζί διστάζουν. Καταλαβαίνω ότι είναι μεγάλα και κρίσιμα τα βήματα. Κάνω έκκληση να προχωρήσουν μαζί μας. Εμείς κάνουμε έφοδο στο μέλλον κι απελευθερώνουμε τις δυνάμεις της Ελλάδας. Είναι ο αγώνας τους έθνους μας κατά των άκρων και υπέρ των δικαιωμάτων. Κατά της δημαγωγίας και υπέρ της ευθύνης».Ο πρωθυπουργός έδωσε μήνυμα αισιοδοξίας ότι η εικόνα αλλάζει και στο εξωτερικό και στο εσωτερικό ενώ χρησιμοποίησε δραματικές εκφράσεις για να πει: «Από την δοκιμασία των επομένων μηνών θα βγούμε πιο δυνατοί. Όσοι μας είχαν γονατισμένους βλέπουν την Ελλάδα να σηκώνεται. Σήμερα ποντάρουν στην επιτυχία μας». Και σε όσους στοιχηματίζουν στην αποτυχία τόνισε:«Είμαστε ανάμεσα στην Σκύλα και την Χάρυβδη των δυο άκρων. Οι αντίπαλοί μας υπερασπίζονται οχυρά, φέουδα. Φωνάζουν πολύ αλλά δεν προσφέρουν τίποτα απολύτως. Σε κάθε μεγάλη στιγμή μιας χώρας υπάρχουν δύσκολα διλήμματα. Υπάρχουν εκείνοι που αντέχουν κι εκείνοι που λιγοψυχούν. Υπάρχουν εκείνοι που κάνουν το άλμα προς τα εμπρός. Όπως κι εκείνοι που βουλιάζουν στις λάσπες».Τέλος, επιτέθηκε στους συνδικαλιστές και σε όσους αντιδρούν επειδή χάνουν τα προνόμια. «Κάποιοι συνδικαλιστές ονόμασαν τα προνόμια κατακτήσεις. Ήταν προνόμια που τα απολάμβαναν λίγοι και τα πλήρωνε ο λαός. Απέναντι στις δύσκολες αποφάσεις που καλούμαστε να πάρουμε υπάρχουν 2 αντιδράσεις: αυτών που θίγονται άδικα και έχουν φτάσει στα όριά τους. Υπάρχουν όμως κι εκείνοι που θίγονται γιατί χάνουν προνόμια. Συντεχνίες και επιχειρηματικά συμφέροντα. Τους έχουμε απέναντι και δεν κάνουμε πίσω χιλιοστό. Δεν γίνεται να χαριζόμαστε στα τρωκτικά».Ο πρωθυπουργός είναι εμφανώς ανήσυχος για την κατάσταση που επικρατεί στα άλλα δύο κόμματα της κυβέρνησης, ωστόσο, φαίνεται ότι σε ότι αφορά τη Νέα Δημοκρατία, έχει κερδίσει το στοίχημα της ενιαίας γραμμής. Όχι με εντολή για κομματική πειθαρχία αλλά με περιγραφή της κατάστασης που βρίσκεται η Ελλάδα και που θα βρεθεί να δεν περάσουν τα μέτρα. Αναλυτικά, η ομιλία του πρωθυπουργού, Αντ. Σαμαρά, στη συνεδρίαση της Κ.Ο. της ΝΔ:Το ότι σήμερα διερχόμαστε μια περίοδο εξαιρετικά κρίσιμη για την Πατρίδα μας, το αναγνωρίζουν οι πάντες. Δεν το αμφισβητεί κανείς…Σε τέτοιες ώρες, Κυρίες και κύριοι συνάδελφοι, καλούμαστε ως βουλευτές της Εθνικής Αντιπροσωπείας να υπηρετήσουμε τα ύψιστα συμφέροντα του Έθνους και μόνον αυτά!Δεν είναι ώρα, λοιπόν, να μιλήσουμε για όσα έγιναν χθες και μας έφεραν στη σημερινή δεινή κατάσταση. Είναι γνωστά άλλωστε. Όμως πέρα από όλα αυτά, υπάρχει η αγωνία για τον τόπο μας και το μέλλον των παιδιών μας. Αυτό είναι το θέμα σήμερα. Το μόνο θέμα…Και κορυφαίο στοιχείο που υπαγορεύει τις υποχρεώσεις των πολιτικών σε ώρες κρίσης όπως οι σημερινές είναι μιλήσουμε με ειλικρίνεια στο λαό και να δείξουμε αποφασιστικότητα στην επιτέλεση του εθνικού μας καθήκοντος…Με αυτό το πνεύμα θα σας μιλήσω σήμερα…Γνωρίζετε καλά ότι η κυβέρνηση αυτή δεν είχε την παραμικρή περίοδο χάριτος.Από την πρώτη στιγμή αντιμετωπίσαμε τον άμεσο κίνδυνο να μας βγάλουν από το ευρώ. Το προηγούμενο διάστημα δημιουργήθηκε στο εξωτερικό ένα μέτωπο δυνάμεων που ήθελαν να μεταχειριστούν την Ελλάδα ως «Ιφιγένεια»! Ήθελαν να θυσιάσουν την Ελλάδα, να την απομακρύνουν από την ευρωζώνη, για να επιβάλουν πειθαρχία στα υπόλοιπα μέλη.Αυτό θα ήταν σίγουρα η καταστροφή της Ελλάδας. Ασφαλώς θα είχε και πολύ αρνητικές συνέπειες στην ίδια την ευρωζώνη. Αλλά η Ελλάδα θα είχε ήδη καταστραφεί…Κι επειδή δεν μου αρέσει να χρησιμοποιώ τέτοιους όρους αβασάνιστα, επιτρέψτε μου να πω δύο μόνο λόγια τι εννοώ «θα είχε καταστραφεί» η χώρα μας:Χάσαμε, ως Έλληνες, τα τελευταία δύο χρόνια έχασε από μειώσεις μισθών στον ιδιωτικό και το δημόσιο τομέα, από μειώσεις δαπανών του δημοσίου, από αύξηση των φόρων, από την ύφεση και την ανεργία, το 35% του βιοτικού της επιπέδου. Πρόκειται για τεράστια καθίζηση ευημερίας μέσα σε ελάχιστο χρόνο. Κάτι τέτοιο δεν έχει συμβεί ποτέ στην μεταπολεμική Ευρώπη...Αν μας υποχρέωναν τώρα να βγαίναμε από το ευρώ, θα χάναμε – από την υποτίμηση και τον πληθωρισμό - τουλάχιστον διπλάσιο ποσοστό σε λίγους μόνο μήνες! Θα είχαμε χάσει το 80% του επιπέδου ζωής που είχαμε το 2009. Κάτι τέτοιο δεν έχει συμβεί πουθενά σε ολόκληρο τον κόσμο σε περίοδο Ειρήνης.Θα διέλυε την κοινωνία μας. Θα ισοπέδωνε την οικονομία μας. Θα τίναζε στον αέρα τη δημοκρατία μας. Και θα κυοφορούσε τεράστιους εθνικούς κινδύνους σε όλα τα ανοικτά εθνικά μέτωπα της χώρας.Αυτό ακριβώς είχαμε επισημάνει ως κίνδυνο σε όλη τη διάρκεια της προεκλογικής μας εκστρατείας.Αυτό ακριβώς είχαμε αναδείξει σε υψίστη προτεραιότητα να αποφύγει η χώρα, πάση θυσία. Σε αυτή την προτεραιότητα πρώτα και κύρια συγκλίναμε με τα άλλα δύο κόμματα – το ΠΑΣΟΚ κα τη ΔΗΜΑΡ - και σχηματίσαμε αυτή την τρι-κομματική κυβέρνηση Εθνικής ευθύνης και Εθνικής σωτηρίας.Γιατί αυτό ακριβώς είχαμε βρει μπροστά μας όταν αναλάβαμε.Κι αυτό ακριβώς καταφέραμε σε πρώτη φάση να αποτρέψουμε. Τους δύο πρώτους μήνες αφότου αναλάβαμε, κάθε μέρα, δεκάδες δηλώσεις ξένων αξιωματούχων πιθανολογούσαν ότι η Ελλάδα θα βγει από το ευρώ. Αλλεπάλληλα δημοσιεύματα του ξένου τύπου το προεξοφλούσαν.Η Ελλάδα έμοιαζε να έχει μπει σε μια «καραντίνα αναξιοπιστίας» και να την σκεπάζει ένα βαρύ σύννεφο αβεβαιότητας.Τώρα όλα αυτά σχεδόν τελείωσαν. Και μετά από τις δύο κρίσιμες ψηφοφορίες των επομένων ημερών τελειώνουν οριστικά! Και αμετάκλητα… Κύριες και κύριοι συνάδελφοι,Τους τελευταίους δύο μήνες η Ελλάδα κέρδισε κρίσιμες μάχες σε δύο μέτωπα:· Στο εξωτερικό αλλάξαμε την εικόνα – ειδικά σε ό,τι αφορά την αξιοπιστία της χώρας μας και την ικανότητά μας να παραμείνουμε στο ευρώ. Μένουν ακόμα να γίνουν πολλά. Παρά πολλά. Ίσως μένουν και τα πιο κρίσιμα. Αλλά τουλάχιστον έχει αλλάξει ο τρόπος που μας βλέπουν. Και η πρώτη ενίσχυση της αξιοπιστίας μας, βελτίωσε και τη διαπραγματευτική θέση της Ελλάδας. Γιατί χωρίς αξιοπιστία δεν υπάρχει καμιά διαπραγμάτευση.· Στο εσωτερικό, άλλαξε επίσης η αίσθηση της κοινωνίας. Χτυπήσαμε κακοδαιμονίες που κανείς δεν είχε τολμήσει να αγγίξει με σοβαρότητα, συνέπεια και συνέχεια μέχρι σήμερα:--Σταματήσαμε μια παράνομη απεργία διαρκείας που είχε παραλύσει μιαν ακόμα παραγωγική μονάδα της χώρας και απειλούσε να της βάλει λουκέτο οριστικά. Όπως συνέβη με εκατοντάδες εργοστάσια επί δεκαετίες…Μόνο που αυτή τη φορά, έκλειναν εργοστάσια μέσα σε συνθήκες πρωτοφανούς ανεργίας! Εμπόδιζαν εκατοντάδες απελπισμένους εργαζόμενους κάθε μέρα να πάνε στη δουλειά τους. Και τους οδηγούσαν κι αυτούς στην ανεργία...Αυτό το έγκλημα πια, τελειώνει εδώ.-- Αρχίσαμε μιαν αληθινή εκστρατεία για το χτύπημα της λαθρομετανάστευσης. Συστηματική και σε όλα τα επίπεδα.Μόνο τα πρώτα βήματα έχουμε προλάβει να κάνουμε μέχρι σήμερα. Και η εικόνα αλλάζει παντού. Κυρίως, στα κέντρα των πόλεων που είχαν καταληφθεί από λαθρομετανάστες και είχαν παραδοθεί στις παράνομες δραστηριότητές τους. Η «ανακατάληψη» των πόλεων μας, που είχαμε υποσχεθεί, άρχισε.Όταν αναλάβαμε η Ελλάδα ήταν μια χώρα χωρίς πρωτεύουσα! Σήμερα ο νόμος υπάρχει και εφαρμόζεται σε κάθε τετράγωνο του κέντρου της Αθήνας.-- Κι αυτό είναι ίσως το πιο σημαντικό: Κάναμε το αυτονόητο σε κάθε δημοκρατία. Που εδώ, όμως, ήταν για χρόνια αδιανόητο: Δηλαδή, αρχίσαμε να εφαρμόζουμε το Νόμο κανονικά!Τον εφαρμόσαμε κι απέναντι στις παρακρατικές ομάδες των ακραίων που θέλησαν να πάρουν το νόμο στα χέρια τους.Τον εφαρμόσαμε και μέσα στα πανεπιστήμια γκρεμίζοντας τις γιάφκες που είχαν στήσει οι αναρχικοί με πολυετείς καταλήψεις, όπως έγινε στο ΤΕΙ Θεσσαλονίκης.Βρισκόμαστε μόνο στην αρχή. Έχουν να γίνουν πολλά. Αλλά τα πρώτα βήματα έγιναν και η διαφορά άρχισε να φαίνεται. Κι αυτό μας το «πιστώνει» η ελληνική κοινωνία.-- Και πάνω απ’ όλα εφαρμόσαμε το νόμο, εμείς οι πολιτικοί στους εαυτούς μας. Γιατί ο καλύτερος τρόπος να ηγείται κάποιος είναι, να δίνει εκείνος πρώτος το παράδειγμα. Με τον περιορισμό προσλήψεων μετακλητών υπαλλήλων στο Κοινοβούλιο. Με τη διερεύνηση εκκρεμών δικαστικών υποθέσεων σε βάρος μελών του κοινοβουλίου. Με την περικοπή αποδοχών για όλους, από τον Πρόεδρο της Δημοκρατίας, τον Πρωθυπουργό, τους υπουργούς, τους βουλευτές και τον διοικητή της Τράπεζας Ελλάδος.Ο καλύτερος τρόπος να ανακτήσει το κύρος του ο πολιτικός κόσμος είναι εκείνος πρώτα να συμμετέχει σε θυσίες του Ελληνικού Λαού.Ξέρω ότι όλα αυτά δυσκολεύουν πολλούς συναδέλφους, ιδιαίτερα από την επαρχία. Αλλά ήταν απαραίτητα και δούλεψαν. Έπρεπε να δώσουμε το παράδειγμα. Το κλίμα στο εσωτερικό της χώρας άρχισε να αλλάζει…Όμως η μεγάλη μάχη της αξιοπιστίας είναι προς τα έξω και πρέπει να κερδηθεί τελειωτικά τις επόμενες μέρες:Διαμηνύσαμε προς κάθε κατεύθυνση ότι τα συμφωνημένα θα τηρηθούν. Να κάνουμε τις διαρθρωτικές αλλαγές που έπρεπε να έχουν γίνει από χρόνια. Να προχωρήσουμε στις αποκρατικοποιήσεις που έπρεπε να είχαν γίνει από καιρό. Και θα τα κάνουμε όλα αυτά, όχι γιατί μας το ζητάνε. Αλλά γιατί είναι προς το συμφέρον του χώρας μας να γίνουν.Ακόμα θα εφαρμόσουμε τις περικοπές δαπανών που θα μειώσουν το έλλειμμα κατά 13,5 δισεκατομμύρια. Κι αυτό είναι συμβατική υποχρέωση της χώρας. Αλλά θα είναι οι τελευταίες τέτοιες περικοπές, γιατί άλλο δεν αντέχει ούτε η κοινωνία ούτε η οικονομία. Μισθοί και συντάξεις δεν πρόκειται να ξανακοπούν!Το πιο σημαντικό: επιμείναμε ότι δεν αρκούν οι νέες περικοπές του ελλείμματος και οι διαρθρωτικές αλλαγές. Η Ελλάδα χρειάζεται πρωτίστως άμεση Ανάκαμψη. Για να πάρει μπροστά η Οικονομία και να διατηρηθεί η κοινωνική συνοχή. Μόνο έτσι θα καταφέρουμε να αντέξουμε τις δοκιμασίες.Σε αυτό – δηλαδή στην αναγκαιότητα της Ανάκαμψης - επιμέναμε από την αρχή. Σε αυτό επιμένουμε και τώρα.Κι έτσι σήμερα, για πρώτη φορά, μέτρα για τον περιορισμό του ελλείμματος θα συνοδεύονται με άμεσες προϋποθέσεις Ανάκαμψης.Η ψήφιση των νέων περικοπών πρέπει να γίνει άμεσα, για να πάρουμε την επόμενη δόση, από την οποία – προσέξτε - μόνο το 10% θα πάει στους δανειστές μας! Κι αυτό θα συμβεί για πρώτη φορά.Αυτή τη στιγμή δεν παλεύουμε μόνο για την εκταμίευση της δόσης των 31,5 δισεκατομμυρίων. Παλεύω προσωπικά για να πάρουμε ποσό μεγαλύτερο των 31 δισεκατομμυρίων. Ώστε εκτός από την επανεκεφαλαιοποίηση και το έλλειμμα να επιστραφούν και οι οφειλές του κράτους στους ιδιώτες και να υπάρξει ξανά ρευστότητα στην Οικονομία. Είναι το αίμα της Οικονομίας η ρευστότητα.Έτσι τα χρήματα που θα μπούνε μέσα στην Ελληνική Οικονομία, όλη την επόμενη χρονιά, θα είναι περισσότερα από τις νέες περικοπές. Κι έτσι η ύφεση θα ανακοπεί. Για πρώτη φορά αυτό θα γίνει εδώ και χρόνια…Γιατί, μέχρι στιγμής την οικονομία μας την παραλύει η έλλειψη ρευστότητας, οι οφειλές του κράτους στους πολίτες, οι αλλεπάλληλες περικοπές δαπανών, οι αυξήσεις των φόρων που είχαν γίνει και η αβεβαιότητα που καλλιεργείται απ’ έξω.Μόλις ψηφιστούν τα νέα μέτρα και πάρουμε την επόμενη κρίσιμη δόση, η ρευστότητα θα αρχίσει πάλι να χρηματοδοτεί νοικοκυριά και επιχειρήσεις, η αβεβαιότητα που καλλιεργείται απ’ έξω θα σταματήσει, η ψυχολογία θα αλλάξει, ο φόβος επιστροφής στη δραχμή – η δραχμοφοβία των ξένων - θα εξαφανιστεί, η Ελλάδα θα βγει από την επενδυτική «καραντίνα» όπου είχε μπει εδώ και χρόνια. Οι περικοπές θα είναι για πρώτη φορά λιγότερες από το χρήμα που θα εισρεύσει στην ελληνική οικονομία, ενώ θα αρχίσουν να υπάρχουν και επενδύσεις απ’ έξω.Για πρώτη φορά, εκείνοι που στοιχημάτιζαν ότι θα αποτύχουμε, αυτοί που στοιχηματίζουν στη δραχμή, βλέπουν ότι χάνουν το στοίχημα.Βέβαια, η κύρια μάχη τώρα πρέπει να δοθεί στο εσωτερικό της χώρας. Εδώ πρέπει να απομονώσουμε όσους επιχειρούν να μπλοκάρουν την κυβέρνηση και να ματαιώσουν την ψήφιση των μέτρων.Μας λένε ότι είμαστε τάχα «ασυνεπείς»! Κάνουν μεγάλο λάθος.Όλες οι προεκλογικές δεσμεύσεις μας ισχύουν απολύτως. Όλες σχεδόν τις περιλάβαμε στο κείμενο προγραμματικής σύγκλισης και αποτελούν πρόγραμμα της νέας τρι-κομματικής κυβέρνησης. Αλλά έχουν, όπως υπογραμμίζεται σαφώς και στο κυβερνητικό πρόγραμμα, ορίζοντα τετραετίας!Μερικά, όσο μπορούσαμε, τα προωθούμε από τώρα: Δεν λέω μόνο για την εξισωτική επιδότηση για τους κτηνοτρόφους, λέω για τα επιδόματα επικινδυνότητας για τους ένστολους, που μετά από μάχη τα διασώζουμε.Όπως και τα επιδόματα που εισάγονται για πρώτη φορά για τους μακροχρόνια ανέργους και θα αρχίσουν να δίδονται από την 1/1 του 2014.Άλλα, όπως η ανακούφιση για τους χαμηλοσυνταξιούχους, τους πολύτεκνους κλπ. θα τα πραγματοποιήσουμε μόλις η οικονομία μπει σε αναπτυξιακή τροχιά. Πρώτα, όμως, πρέπει να σώσουμε τη χώρα από την καταστροφή...--Υποσχεθήκαμε, πάνω απ’ όλα, να αποτρέψουμε την έξοδό μας από το ευρώ. Κι αυτό κάνουμε. Σε αυτό έχουμε δώσει την απόλυτη προτεραιότητα. Γιατί αν δεν το καταφέρουμε αυτό, όλα τα άλλα δεν έχουν κανένα νόημα.--Υποσχεθήκαμε, ακόμα, να επιμείνουμε σε ταυτόχρονα μέτρα Ανάκαμψης και Ανάπτυξης. Γιατί χωρίς αυτά δεν μπορεί να ορθοποδήσει η Οικονομία.Έτσι βελτιώσαμε το επιχειρηματικό περιβάλλον. Ήδη η Ελλάδα, έχει βελτιώσει το τελευταίο διάστημα τη θέση της στη διεθνή κατάσταση ανταγωνιστικότητας κατά 11 θέσεις!Το κόστος έναρξης επιχειρήσεων μειώθηκε κατά 50%!Τα οικογενειακά εισοδήματα μέχρι 25 χιλιάδες ευρώ θα πληρώσουν λιγότερους φόρους.Και τα δημοσιονομικά αποτελέσματα τους τελευταίους μήνες είναι όλα μέσα στους στόχους ή τους ξεπερνούν. Για πρώτη φορά… Και μάλιστα χωρίς να πάρουμε οποιαδήποτε δάση στην διάρκεια των τεσσάρων μηνών της διακυβέρνησής μας.-- Υπάρχουν κάποιοι που υποστήριζαν ότι έπρεπε να βγούμε και να... κάνουμε τσαμπουκά, να «εκβιάσουμε» την Ευρώπη! Αυτό θα οδηγούσε στην άμεση απομάκρυνσή μας από το ευρώ. Δεν θα πηγαίναμε σε άμεση επαναδιαπραγμάτευση. Θα πηγαίναμε σε πλήρη ρήξη. Και μάλιστα από θέση αδυναμίας...-- Προσπαθούν ακόμα, τα συμφέροντα αυτά, να δηλητηριάσουν κάθε θετικό που πάει να γίνει. Λένε κάθε τόσο, ότι η «επανακεφαλαιοποίηση» του τραπεζικού συστήματος, για παράδειγμα, αποτελεί πριμοδότηση των τραπεζιτών, σωτηρία των τραπεζιτών. Λένε ψέματα!Τραπεζικό σύστημα δεν είναι οι «τραπεζίτες». Δεν είναι καν μόνον οι τράπεζες, ως επιχειρήσεις. Είναι και τα εκατομμύρια των καταθετών. Και οι εκατοντάδες χιλιάδες των μικρομετόχων. Και τα εκατομμύρια των δανειοληπτών.Η επανακεφαλαιοποίηση των τραπεζών θα σώσει τις καταθέσεις. Θα επιτρέψει να δοθούν δάνεια σε εκατοντάδες χιλιάδες μικρομεσαίες επιχειρήσεις. Θα σώσει εκατοντάδες χιλιάδες θέσεις εργασίας που κινδυνεύουν σήμερα.Μην ξεχνάμε ας μας δείξουν μία σύγχρονη οικονομία, παγκοσμίως που να μην στηρίζεται στο τραπεζικό σύστημα. Χωρίς τράπεζες, ή με κατεστραμμένες τράπεζες, δεν υπάρχει σύγχρονη οικονομία, επιστρέφουμε στην εποχή του λίθου. Κάποιοι αυτό ακριβώς θέλουν για να λεηλατήσουν τη χώρα! Δεν θα τους κάνουμε το χατίρι! Κυρίες και κύριοι συνάδελφοι,Ως τώρα τηρήσαμε τις δύο βασικές δεσμεύσεις μας:-- Αποτρέψαμε την έξοδο της χώρας από το ευρώ.-- Και θέσαμε τις προϋποθέσεις για την Ανάκαμψη της Οικονομίας.Από τη θέση αυτή σας λέω, ότι μόλις καταφέρουμε να ξεφύγουμε από τα ελλείμματα, θα αρχίσουμε να αποκαθιστούμε τις αδικίες που έγιναν και παλαιότερα και τώρα. Αυτό μάλιστα θα προβλέπεται ρητά στη συμφωνία που ψηφίζουμε μεθαύριο: Όταν θα ξεπερνάμε το στόχο μας, θα μπορούμε το μεγαλύτερο μέρος αυτής της «υπέρβασης» να το χρησιμοποιούμε για να αποκαταστήσουμε τέτοιες αδικίες που υπονομεύουν την κοινωνική συνοχή. Και πρέπει να τονίσω ότι είναι η πρώτη φορά που περιλήφθηκε τέτοιος όρος ρητά στη συμφωνία.Κι αυτό αφορά πρωτίστως τις πολύ χαμηλές συντάξεις – ιδιαίτερα του ΟΓΑ – και τα πολυτεκνικά επιδόματα.Όμως, για να υπερκαλύψουμε τους στόχους μας, ώστε να μπορέσουμε να δώσουμε ανακούφιση κοινωνικής δικαιοσύνης και ανάπτυξης, θα πρέπει να χτυπήσουμε δύο εχθρούς: τη δημόσια σπατάλη και τη φοροδιαφυγή.Γιατί κακά τα ψέματα: και τα δύο συνεχίζουν να οργιάζουν.Κι εδώ έρχονται οι διαρθρωτικές αλλαγές που εφαρμόζουμε για να αλλάξει συνολικά το σκηνικό της οικονομίας.-- Το πάρτι στα δημόσια νοσοκομεία – και γενικότερα στις δαπάνες Υγείας – που είναι απίστευτο, τελειώνει!-- Το πάρτι σε άλλους χώρους του ευρύτερου δημοσίου, όπως οι ΔΕΚΟ και οι Οργανισμοί Τοπικής Αυτοδιοίκησης τελειώνει επίσης...-- Η ασυδοσία του δημόσιου τομέα, τελειώνει! Χιλιάδες δημόσιοι υπάλληλοι δήλωναν οι ίδιοι «ακατάλληλοι» για το έργο που τους ανατέθηκε και όμως εξακολουθούσαν να πληρώνονται κανονικά χωρίς να δουλεύουν. Σε βάρος του συνόλου. Χιλιάδες δημόσιοι υπάλληλοι εξετάστηκαν για πειθαρχικά παραπτώματα, βρέθηκαν ένοχοι, η υπόθεση τελεσιδίκησε, κι όμως έπεσαν «στα μαλακά». Το ξέρει ο καθένας το πώς. Κι έμειναν στις θέσεις τους ή επέστρεψαν μετά από σύντομη «αργία» και πληρώνονται κανονικά, επίσης σε βάρος του συνόλου. Κι ακόμα εκατοντάδες οργανισμοί λειτουργούσαν χωρίς να έχουν αντικείμενο ή με αλληλοεπικαλυπτόμενα αντικείμενα. Όλα αυτά τελειώνουν. Οριστικά!Εμείς τα τελειώνουμε όλα αυτά…Ενώ κάποιοι άλλοι προσπαθούν να τα κρατήσουν!-- Ένα μπερδεμένο φορολογικό σύστημα γεμάτο εξαιρέσεις και στρεβλώσεις, κι ένας διάτρητος φοροσυλλεκτικός μηχανισμός απόλυτης αδιαφάνειας επέτρεπε σε όσους μπορούσαν – τους ισχυρότερους - να γλιτώνουν κάθε επιβάρυνση ατιμώρητα. Και έριχνε όλα τα βάρη στους υπόλοιπους, τους ασθενέστερους.Τώρα κι αυτό τελειώνει.Δεν μπορούμε να κόβουμε μισθούς και συντάξεις, και κάποιοι να απολαμβάνουν σκανδαλώδη προνόμια, όπως η μοναδική ελληνική «πατέντα», να παίρνουν τεράστια σύνταξη οι εργατοπατέρες. Αυτό κόπηκε.Δεν μπορεί χιλιάδες άνθρωποι να παίρνουν παράνομα τις συντάξεις των γονιών τους που έχουν πεθάνει από χρόνια.Δεν μπορεί χιλιάδες δήθεν «ανάπηροι» να παίρνουν επιδόματα αναπηρίας που δεν δικαιούνται. Κι ύστερα να αναγκαζόμαστε να κόψουμε συντάξεις και επιδόματα σε ανθρώπους που τα έχουν πραγματικά ανάγκη, επειδή δεν μπορούσαμε να ελέγξουμε αυτήν την απαράδεκτη λεηλασία του δημοσίου χρήματος.Δεν είναι δυνατό να ψάχνουμε να βρούμε χρήματα για τη μεταφορά των μαθητών στα σχολεία και τη θέρμανσή τους, όταν συνεχίζονται οι επιδοτήσεις του κράτους σε εκατοντάδες ΜΚΟ. Γι’ αυτό κι παγώσαμε αυτές τις επιχορηγήσεις ενώ αρκετές τις κόψαμε τελείως…Δεν μπορεί εκατοντάδες χιλιάδες εργαζόμενοι του ιδιωτικού τομέα να έχουν μείνει άνεργοι και κάποιοι να διατηρούν τις θέσεις και τις αποδοχές τους στο δημόσιο, χωρίς να κάνουν τίποτε, ή όντας καταδικασμένοι.Δεν μπορεί να φορολογούνται οι πάντες και κάποιοι να παραμένουν στο απυρόβλητο.Όλα αυτά να τα ξεχάσουν! Τελειώσανε!Απέναντι στις δύσκολες αποφάσεις που καλούμαστε να πάρουμε υπάρχουν δύο ειδών αντιδράσεις:-- Εκείνων που θίγονται άδικα και έχουν φτάσει στα όριά τους. Σε αυτούς δείχνουμε σεβασμό και υποσχόμαστε να αποκαταστήσουμε τις αδικίες. Αλλά για να τις αποκαταστήσουμε, λέμε την αλήθεια, πρέπει η χώρα να ορθοποδήσει, η Ανάκαμψη να ξεκινήσει, να πιάσουμε τους στόχους, να βγούμε από τα ελλείμματα και να απαλλαγούμε από όρους και μνημόνια.-- Υπάρχουν όμως κι εκείνοι που «θίγονται» γιατί χάνουν προνόμια, γιατί χάνουν ευκαιρίες να βγάζουν χρήματα με αθέμιτους τρόπους, να αποφεύγουν υποχρεώσεις ή να πλουτίζουν σε βάρος του συνόλου. Ποικίλες συντεχνίες και επιχειρηματικά συμφέροντα που βλέπουν ότι τελειώνει το πάρτι. Αυτούς τους έχουμε απέναντι. Και δεν κάνουμε πίσω ούτε χιλιοστό. Δεν μπορεί η χώρα να ορθοποδήσει αν δεν πάψουν να την απομυζούν τα τρωκτικά.Αν απέτυχε το προηγούμενο πολιτικό σύστημα, ήταν γιατί χαριζόταν στις συντεχνίες και τους ισχυρούς, ενώ ήταν ανάλγητο πολλές φορές απέναντι στους απλούς, ανυπεράσπιστους. Εκείνους που δεν είχαν τη δύναμη να κατεβάσουν τους διακόπτες ή να παραλύσουν τη χώρα, ή να προκαλέσουν αναταραχή.Κι έτσι η Ελλάδα βρέθηκε στο σημείο μηδέν…Για να ορθοποδήσει η χώρα πρέπει να αντιστρέψουμε την πορεία – να κάνουμε το ακριβώς αντίθετο απ’ ό,τι γινόταν τις προηγούμενες δεκαετίες: Να σταθούμε στο πλευρό το απλού πολίτη, να αποκαταστήσουμε τις αδικίες των αδυνάτων ή αυτών που μονίμως πληρώνουν την αποτυχία του συστήματος ή αυτών που πληρώνουν για τις αμαρτίες των υπολοίπων.Και να είμαστε ανυποχώρητοι απέναντι σε όσους φωνάζουν, όχι γιατί αδικούνται, αλλά γιατί τους κόβουμε πια τη δυνατότητα να αδικούν εκείνοι όλους τους άλλους.Είναι ολοφάνερο, ότι μέσα στα μέτρα που ψηφίζουμε είναι και πολλά που αναγκαζόμαστε να τα πάρουμε. Και τα οποία αδικούν κόσμο.Εμείς πρώτοι θα αποκαταστήσουμε τις αδικίες μόλις βγούμε από τα ελλείμματα.Αλλά είναι επίσης φανερό, ότι υπάρχουν και μέτρα που έπρεπε να είχαν παρθεί από χρόνια. Και που έπρεπε να τα πάρουμε μόνοι μας, χωρίς να μας τα ζητήσει κανένας. Γιατί καταργούν στρεβλώσεις που υπήρχαν, όχι για να προστατεύουν δικαιώματα των πολλών, αλλά για να κατοχυρώσουν σκανδαλώδη προνόμια των λίγων. Και σε αυτά – το τονίζουμε – θα επιμείνουμε. Το θάρρος που δεν είχε το πολιτικό μας σύστημα ως τώρα, σήμερα το έχει απολύτως.Κάποιοι συνδικαλιστές ονόμασαν τα προνόμια που κέρδισαν «κατακτήσεις». Δεν ήταν, όμως, λαϊκές κατακτήσεις! Σκανδαλώδη προνόμια ήταν που τα απολάμβαναν λίγοι και τα πλήρωνε ο λαός. Σε αυτό ευθύνη έχει όλος ο πολιτικός κόσμος μέχρι σήμερα. Αλλά αυτό αλλάζει πια. Και οριστικά…Είμαι υπερήφανος που κορμός αυτής της πλειοψηφίας η οποία τολμά τη μεγάλη τομή, είστε όλοι εσείς, η παράταξή μας, η παράταξη που πρωτοστάτησε σε όλες τις μεγάλες στιγμές της σύγχρονης Ιστορίας μας: Από τον καιρό που έβαζε τη χώρα στην Ευρώπη, μέχρι τώρα που πρωτοστατεί στον αγώνα για να παραμείνει η χώρα στην Ευρώπη. Και για να ανατραπούν οι απίστευτες στρεβλώσεις, τα σκανδαλώδη προνόμια και όλα τα εμπόδια που κρατάνε πίσω την κοινωνία και την Οικονομία μας.Είμαι υπερήφανος για σας. Και να είστε υπερήφανοι για την παράταξή μας.Αλλά μαζί μας, τώρα πια, είναι και άλλες πολιτικές δυνάμεις. Που παρά τις μεγάλες διαφορές μας στο παρελθόν – και παρά τις τριβές που υπάρχουν πότε-πότε ανάμεσά μας, όπως είναι απολύτως φυσικό – παλεύουν κι αυτοί για να γίνει η μεγάλη Ανατροπή. Και να αρχίσει η Αναγέννηση αυτού του τόπου.Ψηφίζοντας τις επόμενες μέρες αφήνουμε πίσω το παρελθόν. Κι αφήνουμε μαζί, όσους προσπαθούν να κρατήσουν τη χώρα πίσω. Ή να τη σύρουν ακόμα πιο πίσω…Και δημιουργούμε ταυτόχρονα την αναγκαία για την Ελλάδα πολιτική ευρωπαϊκής συνείδησης. Που δεν είναι μόνο σύγκλιση της Ελλάδας με την Ευρώπη. Είναι και εισιτήριο συμμετοχής μας σε αυτά που μέλλουν να συμβούν και θα συμβούν στο κοινό ευρωπαϊκό γίγνεσθαι που είναι πολλά και πολύ συμφέροντα για την Ελλάδα…Γι’ αυτό και τώρα πια έχει ξεκαθαρίσει σε όλους, ότι το πρόβλημα δεν είναι αν θα περάσει εκείνο ή το άλλο μέτρο. Το πρόβλημα είναι το ακριβώς αντίθετο: τι θα συνέβαινε, αν δεν περνούσαν καθόλου τα μέτρα, αν δεν έκλεινε η συμφωνία.Σκεφτείτε τι θα γινόταν: Θα ξαναγύριζε η Ελλάδα στη διεθνή απομόνωση, θα αποχαιρετούσαμε το ευρώ, θα λεηλατούσε τα πάντα στον τόπο μας το λόμπυ της δραχμής. Η κατάσταση θα ήταν χειρότερη, πολύ χειρότερη, από οποιοδήποτε μέτρο περνάει σήμερα…Σκεφτείτε ακόμα, και τις πολιτικές επιπτώσεις και εδώ πρέπει να τις σκεφτόμαστε πολιτικά: Πρωτοφανείς συνθήκες πόλωσης της κοινωνίας. Κοινωνικές εκρήξεις με πρωταγωνιστές τους εξτρεμιστές και των δύο άκρων. Και συγκρούσεις μέσα σε μια κοινωνία που διαλύεται και μπροστά σε ένα κράτος που καταρρέει.Φανταστείτε του ακραίους όλων των αποχρώσεων, να συγκρούονται μεταξύ τους και να τρομοκρατούν τους πάντες. Θολωμένοι από εμμονές, διψασμένοι για δύναμη να εξυπηρετούν - όπως κάνουν πάντα οι φανατικοί - τα συμφέροντα θα ήταν για εκείνους να καταστρέψουν τη χώρα.Αυτόν τον εφιάλτη δεν θα τον επιτρέψουμε ποτέ. Από αυτόν τον εφιάλτη προασπιζόμαστε την Ελλάδα σήμερα. Δεν είμαστε μόνο η εγγύηση ότι η χώρα θα μείνει στο ευρώ, όταν κάποιοι άλλοι προσπαθούν να την σπρώξουν στη δραχμή…Είμαστε η εγγύηση της ενότητας του Ελληνικού Λαού. Όταν κάποιοι άλλοι ποντάρουν στον σπαραγμό της χώρας.Είμαστε η εγγύηση της Αναγέννησης αυτού του Τόπου. Όταν κάποιοι άλλοι προσπαθούν, με νύχια και με δόντια να κρατήσουν όρθιο το παλιό.Είμαστε η εγγύηση της σταθερότητας. Όταν κάποιοι άλλοι απεργάζονται ανοικτά την αποσταθεροποίηση.Είμαστε η εγγύηση ότι η Ελλάδα θα μείνει όρθια και θα προχωρήσει. Ενώ κάποιοι άλλοι απεργάζονται την άμεση και βέβαιη καταστροφή της.Κι αυτή τη φορά δεν είμαστε μόνοι μας. Μαζί μας είναι και πολλοί άλλοι. Μέσα στο Κοινοβούλιο και, μην κάνετε λάθος, οι περισσότεροι είναι έξω από το Κοινοβούλιο.Μαζί μας είναι και η αγωνία της μεσαίας τάξης, που έχει πληρώσει πολλά, έχει υποφέρει πολύ, θέλει οι θυσίες της να πιάσουν τόπο και – επιτέλους - να τελειώσουν!Μαζί μας είναι και η νεολαία, που θέλει να έχει μέλλον της εδώ στην Πατρίδα μας, στον Τόπο της.Μαζί μας είναι και όλοι οι Έλληνες, που θέλουν να τελειώνει το κακό όνειρο της λιτότητας. Όχι να μετατραπεί σε έναν απέραντο εφιάλτη. Κύριες και κύριοι συνάδελφοι,Φίλες και φίλοι,Σε κάθε μεγάλη στιγμή κάθε χώρας, υπάρχουν δύσκολα διλήμματα και πολύ δύσκολες αποφάσεις.Υπάρχουν εκείνοι που αντέχουν να τις πάρουν, όπως υπάρχουν κι εκείνοι που λιποψυχούν.Υπάρχουν εκείνοι που παίρνουν στα χέρια τους το συμφέρον της χώρας, όπως υπάρχουν εκείνοι που σκέπτονται μόνο το ιδιοτελές τους συμφέρον.Υπάρχουν εκείνοι που κάνουν το άλμα προς τα μπρος, όπως υπάρχουν κι εκείνοι που μένουν κολλημένοι στις λάσπες του παλιού.Υπάρχουν αυτοί που ακούν και υποκύπτουν στις Σειρήνες του εξτρεμισμού και του λαϊκισμού. Όπως υπάρχουν κι εκείνοι που κλείνουν τα αυτιά τους στις Σειρήνες και κωπηλατούν με δύναμη για να περάσουν τα στενά, όπου στο ένα άκρο παραφυλάει η Σκύλλα και στο άλλο η Χάρυβδη.Εκεί βρισκόμαστε τώρα: Ανάμεσα στη Σκύλλα και τη Χάρυβδη των δύο άκρων.Που σε ένα πράγμα συμφωνούν μεταξύ τους! Μόνο σε ένα: να μην περάσει η πολιτική αυτής της κυβέρνησης. Σε όλα τα άλλα σκοτώνονται μεταξύ τους. Συμφωνούν, μόνον, στο να σκοτώσουν το μέλλον αυτής της Κυβέρνησης, μαζί με το μέλλον του Ελληνικού Λαού.Σας καλώ να δώσουμε τη μάχη όλοι μαζί. Αποφασιστικά. Χωρίς μεμψιμοιρίες. Με πνεύμα ενότητας –μεταξύ μας και με όλους τους άλλους που συστρατεύονται μεταξύ μας.Οι αντίπαλοί μας υπερασπίζονται «οχυρά», προνόμια, τιμάρια και φέουδα του παρελθόντος. Εμείς κάνουμε έφοδο στο μέλλον κι απελευθερώνουμε τις δυνάμεις της Ελλάδας.Οι αντίπαλοί μας φωνάζουν πολύ, αλλά δεν προτείνουν τίποτε απολύτως, δεν προσφέρουν καμία εναλλακτική λύση.Εμείς προχωράμε το δύσκολο δρόμο που θα δώσει ξανά στην Ελλάδα μέλλον, στην Οικονομία Ανάπτυξη, στην κοινωνία Προκοπή και στον Έλληνα Αξιοπρέπεια και υπερηφάνεια. Όπως του αξίζει.Από τη δοκιμασία των επομένων ημερών θα βγούμε πιο δυνατοί: και ως παράταξη και ως κυβέρνηση.Από την δοκιμασία των επομένων μηνών θα βγούμε πιο δυνατοί: και ως Κοινωνία και ως Οικονομία και ως Έθνος.Όσοι μας είχαν «γονατισμένους», τώρα βλέπουν την Ελλάδα να σηκώνεται.Όσοι μας είχαν «τελειωμένους», τώρα βλέπουν την Ελλάδα να κάνει νέα αρχή, να ανακτά την αξιοπιστία της και σήμερα ποντάρουν στην επιτυχία μας.Αναλογιστείτε τι έλεγαν όλοι σε βάρος της χώρας μας μέχρι πριν λίγους μήνες. Και συγκρίνετέ το με σήμερα, όταν επισκέπτονται την Ελλάδα ο ένας μετά τον άλλο κορυφαίοι Ευρωπαίοι ηγέτες και αξιωματούχοι…Δεν ήταν λίγοι εκείνοι που ως προχθές προετοίμαζαν να βγάλουν την Ελλάδα από την Ευρώπη μήπως και σωθούν τα άλλα κράτη από την ελληνική κρίση.Τώρα – το ξαναλέω - είναι πολλοί, πολλοί περισσότεροι εκείνοι που ποντάρουν στην Ελληνική επιτυχία για να ξεπεράσει και η Ευρώπη την κρίση της.Καταλαβαίνω βέβαια, ότι κάποιοι απ’ αυτούς που προχωράμε μαζί, διστάζουν. Καταλαβαίνω ότι είναι μεγάλα και δύσκολα τα επόμενα κρίσιμα βήματα. Όμως αξίζουν τον κόπο! Και κάνω έκκληση να προχωρήσουνε μαζί μας και να προχωρήσουμε όλοι μαζί ως το τέλος.Άλλωστε, πως θα μπορούσαμε να κάνουμε πίσω, τώρα που αλλάζει το κλίμα για την Ελλάδα σε όλη την Ευρώπη;Πώς θα μπορούσαμε να κάνουμε πίσω τώρα που όλος ο κόσμος καταλαβαίνει αυτό που εξ αρχής υποστηρίζαμε εμείς: ότι πρέπει να δοθεί προτεραιότητα στην Ανάπτυξη;Πώς θα μπορούσαμε να κάνουμε πίσω, τώρα που αρχίζουν να δημιουργούνται οι προϋποθέσεις για να βγούμε από την κρίση;Τώρα που ανατρέψαμε όλα τα προγνωστικά. Δεν μπορούμε τώρα πια να κάνουμε πίσω. Είναι η δύναμη του Ελληνικού λαού και η δύναμη της Δημοκρατίας που έκαναν αυτό το «θαύμα».Κι εσείς σηκώνετε το κύριο βάρος αυτής της προσπάθειας, είστε οι μπροστάρηδες αυτού του αγώνα. Που θα καταγραφεί στην ιστορία ως αγώνας του Έθνους μας κατά των άκρων και υπέρ της Ευρώπης. Κατά του λαϊκισμού και υπέρ της Δημοκρατίας. Κατά των προνομίων και υπέρ των δικαιωμάτων. Κατά της δημαγωγίας και υπέρ της Ευθύνης. Κατά του φόβου και υπέρ της Ελπίδας.Με δύο λόγια, αγώνας για την απελευθέρωση των Ελλήνων από τα δεσμά του παρελθόντος. Γι’ αυτό και πάνω απ’ όλα χρειαζόμαστε Ενότητα. Και Πείσμα. Και Πίστη στη Νίκη πίστη στις δυνάμεις του Ελληνικού Λαού μας.Τις επόμενες μέρες θα αποδείξουμε όλοι μαζί -το τονίζω όλοι μαζί! - ότι και άρρηκτη ενότητα έχουμε και πείσμα διαθέτουμε και ότι είμαστε γεμάτοι από πίστη στις δυνάμεις του λαού μας και στην τελική Νίκη. Που τώρα πια να το ξέρετε και να έχετε εμπιστοσύνη, δεν είναι μακριά…Σας ευχαριστώ ΔΙΑΒΑΣΤΕ ΑΚΟΜΑ\nΣτοχευμένη ομιλία με πολλούς αποδέκτες μέσα και έξω.Θέλω να ελπίζω ότι είναι ειλικρινής για το μακροπρόθεσμο καλό της πατρίδας και των πολιτών της που είναι το ύψιστο διακύβευμα.\nLamproukos @ GreekInLux\nΤα σόσιαλ μίντια, που ποτέ μα ποτέ δεν τρολάρονται από μισθοφόρους του διαδικτύου, δίνουν την εντύπωση ότι γουστάρουν τρελά ν’ ακούν σενάρια καταστροφολογίας και πλήρους αποτυχίας. Βέεεεεεεβαια. Γιατί «μισθοφόρους του διαδικτύου» δεν έχει η κυβέρνηση, το ΠΑΣΟΚ και η ΔΗΜΑΡ, αλλά έχουν ο ΣΥΡΙΖΑ, το ΚΚΕ και η Χ.Α.Και η Ε.Ε και η Τρόικα δεν δίνει εκατομμύρια μυστικά κονδύλια ―όπως στο σχέδιο Αναν― για να προωθήσει τα μνημόνια....\nενώ αν γυρίσουμε στη Δραχμούλα και με μιά (ακρο)αριστερή διακυβέρνηση, θα "ανθίσουμε" και θα βγάλουμε μπουμπούκια...Ρε τί άλλο θα ακούσουμε...\nPanagiotis @ Karenin\nΑκριβώς .Δυστυχώς οι έλληνες αποδεικνύουμε για άλλη μια φορά πόσο αδύναμη μνήμη έχουμε .Θα πρέπει κάποιος να ειναι τουλάχιστον αφελής να πιστέψει ότι αυτά τα υφεσιακα μέτρα δεν θα φέρουν αλλά μετρασε λίγους μήνες .\nΣτις μαθηματικές εξισώσεις υπάρχουν ΠΑΡΑΜΕΤΡΟΙ, που ανάλογα δίνουν και την διαφοροποιημένη λύση. Δεν υπάρχουν μόνο τα απλά μαθηματικά - αριθμητική, υπάρχουν και οι παραμετρικές εξισώσεις.Τα μέτρα νέτα - σκέτα δεν βγάζουν στο επιθυμητό αποτέλεσμα, αν όμως μπουν μέσα οι παράμετροι όπως: 1. Μένω στο ευρώ2. έχω τη στήριξη της ΕΕ3. Προσελκύω επενδύσειςτότε η εξίσωση λύνεται και μάλιστα κατά τον καλύτερο τρόπο.\nKimon @ Α\ngiorgos @ Α\nΣκεπτομενος προλεταριος @ Α\nΑ @ Σκεπτομενος προλεταριος\n1) Επενδυσεις στην ενεργεια?Για ποιους?Που θα πανε οι ποροι?Αν ειναι στο ιδιο στυλ οπως με το φοτοβολταικο παρκο στην Πτολεμαιδα δωρον αδωρον2)Επιχειρησεις εξαγωγικου χαρακτηρα οπως ακριβως στην Βουλγαρια που ειναι παραδεισος και γεματο απο αυτες ωστε εμεινε το 50% του πληθυσμου στη χωρα αυτη.3)Τα οικοπεδα και οι κατοικιες ειναι αναδιανομη ηδη παραχθεντος πλουτου.Εκτος αν εννοειτε να πουλησουμε οτι εχουμε φιαξει στους ξενους, να γινουμε σαν την τουριστικη Ισπανια με τ ατελιωτα σπιτια στις ακτογραμμες που ψαχνουν να βρουν τροπο ν αποκαταστησουν την ζημια\nΚριτική Σκέψη @ Α\nΜένω στο ΕΥΡΩ? Η καγκελάριος δεν το έχει και σίγουρο!!! Έχω στήριξη της ΕΕ? Από πότε? Επενδύσεις? 3 χρόνια τώρα τι γίνεται? Με το πρόγραμμα ήλιος?\ndim @ Κατερίνα\nΌταν βιώνεις τέτοια κρίση, το πρώτο πράγμα που κοιτάς είναι να μη σου ξεφύγει η κατάσταση και βρεθείς σε μια νύχτα εκτός ευρώ, και από 25 κολλημένους στη λάσπη, βρεθείς με 75... και τότε ο εμφύλιος, η έθνική καταστροφή και η εξαθλίωση δεκαετιών θα είναι γεγονός...Θαύματα δεν υπάρχουν από τη μια μέρα στην αλλη... Ο καλύτερος τρόπος να νοιαστείς για τους 25, ειναι καταρχήν να μην τους προσθέσεις κι αλλους 50, γιατί πρώτον αυτοί οι 25 μπορεί να βρίσκουν μια βοήθεια και στους άλλους 75 που στέκονται, και δεύτερον αν η χώρα βρεθεί με 75 κολλημένους, θα επέλθει το πλήρες χάος και η καταστροφή...\nθρακομακεδονας @ dim\nΟχι άλλα βραχιόλια..... στους ιθαγενείς......Τον θυμάστε τον προηγούμενο πρωθυπουργό με το ενεργειακό βραχιολάκι του???Είδηση σημερινή. "Πρόστιμα συνολικού ύψους 350.000 ευρώ σε πέντε εταιρείες για προώθηση και διάθεση προς πώληση ενεργειακών βραχιολιών με αναληθείς ισχυρισμούς, επέβαλε η Γενική Γραμματεία Καταναλωτή.Πρόκειται για βραχιόλια με διάφορες εμπορικές επωνυμίες ...........τα οποία, σύμφωνα με τους ισχυρισμούς των εταιρειών, είναι προϊόντα ειδικής τεχνολογίας που χαρίζουν ισορροπία, ενέργεια, δύναμη κ.τ.λ.Διάφορες εμπορικές επωνυμίες...... όμως δυστυχώς το προιόν παραμένει το ίδιο.....βραχιολάκια και χάντρες.......\nopa @ Tassos\nklik @ Tassos\nΕύστοχος ο διαχωρισμός ανάμεσα στα προνόμια και τις κατακτήσεις. Προνόμια έχουν οι υπάλληλοι της βουλής και των ΔΕΚΟ και όχι κατακτήσεις.Μια απορία: Η "σκύλα" και η "χάρυβδη" είναι ο ΣΥΡΙΖΑ και η ΧΑ φαντάζομαι.Γνωρίζουμε πως ο συριζα υπερασπίζεται φέουδα και οχυρά στον δημόσιο τομέα. Τα οχυρά στον ιδιωτικό τομέα είχαν πέσει πολύ πριν από την κρίση... Η ΧΑ ποια φέουδα και οχυρά υπερασπίζεται; Γιατί κάποια φέουδα υπερασπίζεται κι' αυτή, διαφορετικά θα αγνοούσε η πλειοψηφία των Ελλήνων την ύπαρξή της... Αυτή η συζήτηση πότε θα ανοίξει...Μακάρι η μνημονιακή ευθυγράμμιση του πρωθυπουργού να έχει γίνει με ειλικρινείς εγγυήσεις από τους ευρωπαίους. Αν όχι, η επιλογή είναι λάθος...\nΜιά άλλη φωνή που ίσως τοποθετεί τον πήχυ στο ύψος που αρμόζει στην στιγμή. Εκεί που συγκλίνει η οικονομική κρίση με την κρίση της δημοκτρατίας:Η λίστα λαβώνει τη δημοκρατία(Του Νικου Γ. Ξυδακη, "Καθημερινή")"Η λίστα Λαγκάρντ λειτούργησε σαν λυδία λίθος για το εγχώριο πολιτικό σύστημα. Το έδειξε γυμνό και αναξιόπιστο, στα μάτια των Ελλήνων πολιτών και των ξένων εταίρων - δανειστών. Οι επανειλημμένες υποδείξεις ξένων ηγετών προς τους Ελληνες ομολόγους τους περί επείγουσας απόδοσης φορολογικής δικαιοσύνης οδηγούν επίσης στο ίδιο συμπέρασμα: Ότι η τάξη που κυβερνά την Ελλάδα είναι απρόθυμη να υπηρετήσει το δημόσιο συμφέρον και να αναλάβει ιστορικές ευθύνες. Απρόθυμη και ανίκανη. Το σκάνδαλο της λίστας ξεπερνάει κάθε άλλο προηγούμενο, όχι μόνο διότι είναι αδύνατον πια να συγκαλυφθεί, όχι διότι έχει κοστίσει πολλά χρήματα, αλλά διότι συνέβη με τόσο ωμό τρόπο στην απολύτως κρισιμότερη περίοδο. Οι χειρισμοί των κ. Παπακωνσταντίνου και Βενιζέλου θα διδάσκονται στους πρωτοετείς Πολιτικής Ιστορίας του εγγύς μέλλοντος ― στο Χάρβαρντ ίσως, μετά τις διαλεξεις του κ. Γιώργου Παπανδρέου. Δεν έχει πια σημασία πόσα έσοδα θα μπορούσε να αποφέρει η χρήση της λίστας. Η σκανδαλώδης απόκρυψή της και οι ιταμές δικαιολογίες των κατόχων της, πρώην κορυφαίων υπουργών, για τη μη χρήση της καταρρακώνουν το κοινωνικό συμβόλαιο και αφαιρούν τα τελευταία εναπομείναντα ίχνη εμπιστοσύνης του λαού προς την ηγεσία του. Σε συνθήκες δεινής κρίσης, ο αχρείος πολιτικός ταυτίζεται δυστυχώς με τον θεσμό που υπηρετεί ― μάλλον: που προδίδει. Ο απεγνωσμένος και τυφλωμένος νεοπληβείος στρέφεται εναντίον του θεσμού και εναντίον της δημοκρατίας. Για να ανακοπεί η γιγάντωση των αντιδημοκρατικών αισθημάτων, μόνος δρόμος είναι η παραδειγματική τιμωρία των αντιδημοκρατικών πράξεων, της έργω περιφρόνησης της ισονομίας και της κοινωνικής δικαιοσύνης. Εκτελεστική, νομοθετική και δικαστική εξουσία έχουν από κοινού αυτό το ιστορικό καθήκον, της υπεράσπισης της δημοκρατίας. Η δημοκρατία οφείλει να είναι δίκαιη και ανοιχτή, αλλά και αυστηρή και σκληρή προς κάθε κατεύθυνση. Πόσω μάλλον όταν οι ύαινες του νεοναζισμού δοκιμάζουν ήδη τις σιδερογροθιές τους επί των κεφαλών αδυνάμων".Θα ήταν καλό, να το δεί ο κ. Σαμαράς συμπληρωματικά με όσα είπε. ¨Οχι ανταγωνιστικά.\nΕγώ πάντως αποθήκευσα την ομιλία του προέδρου για να μας την υπενθυμίσω μετά από κανένα εξάμηνο, όταν εκ νέουν θα μας ζητάει να βάλουμε πλάτη οι ίδιοι και οι ίδιοι για να σώσουμε τάχα μου δήθεν την πατρίδα. Πάντως εγώ νομίζω ότι όλα αυτά τα μέτρα σώζουν αυτους με τους οποίους ήταν λάβρος σήμερα ο Α.Σ. Σώζει τους τραπεζίτες που αφού δεν έχουν εμπορευμα να πουλήσουν δηλαδή λεφτά, τους το προσφέρει δωρεάν φορτώνοντας τον λογαριασμό στην πλάτη του λαού. Σώζει τους τεράστιους μισθούς των βουλευτών και των συνεργατών τους που προσλαμβάνονται κατά εκατοντάδες σαν μετακλητοί, σώζει τους κρατικοδίαιτους μεγαλοεργολάβους καναλάρχες και διαπλεκόμενους δημοσιογράφους που θα συνεχίζουν να κάνουν δουλειές με τα νέα δανεικά που θα έρθουν. Εμένα που το εισόδημά μου την προηγούμενη διετία μειώθηκε 25% και θα μειωθεί άλλα 10% τώρα με πατάει για σώσει αυτους που προανέφερα. Επίσης δεν μπορώ να καταλάβω τον πατριωτισμό του που με δεδηλομένο και γνωστό τοις πασι δημογραφικό πρόβλημα της ελλάδας καταργεί τις φοροαπαλλαγές στους πολύτεκνους, καταργει τις φοροαπαλαγές για όσους κάνουν ή έχουν παιδιά. Ήταν δηλαδή προνόμιο σε μια χώρα που σβήνει δημογραφικά όσοι ήταν πολύτεκνοι ή κάνουν παιδιά να έχουν φοροελαφρύνσεις?? Δηλαδή αν δεν ήταν πατριώτες τι θα έκαναν?? Θα μας έβαζαν σε ένα καράβι και θα μας έδιωχναν από την ελλάδα για να την σώσουν?? Έτσι την έσωνα και γω την ελλάδα. Και μια συμβουλή προς τον πρόεδρο από έναν μικρότερο του. Πρόεδρε μεγάλη μπουκιά φάε μεγάλη κουβέντα μην λές.\nΜΑΝΩΛΗΣ Μ. @ Tsol\nΑιρετικός @ ΜΑΝΩΛΗΣ Μ.\nΔιάφορα μέτρα έκτακτης ανάγκης προκειμένου να αποφύγουν το κούρεμα αναζητούν οι υπουργοί οικονομικών της ευρωζώνης για το ελληνικό χρέος όπως αναφέρει σε δημοσίευμα του το περιοδικό Spiegel. Στο πλαίσιο αυτό εξετάζεται η μείωση των επιτοκίων αλλά και η ΕΚΤ να καταβάλλει στην ελληνική κυβέρνηση τα κέρδη της, τα οποία αποκομίζει με την αγορά φθηνά αγορασθέντων κρατικών ομολόγων μέχρι την ημερομηνία αποπληρωμής τους.Οι υπουργοί οικονομικών της ευρωζώνης, σύμφωνα με το «Spiegel» θέλουν να αποφύγουν νέο «κούρεμα» του ελληνικού χρέους, υιοθετώντας διάφορα μέτρα έκτακτης ανάγκης: Τα επιτόκια, που πρέπει να πληρώνει η Ελλάδα για τη δανειακή βοήθεια που της δόθηκε, θα μειωθούν εκ νέου. Αυτό θα γίνει και με τα τέλη διαχείρισης. Εκτός αυτού, η ΕΚΤ θα λαμβάνει για περισσότερο χρόνο απ’ ό,τι είχε προγραμματιστεί βραχυπρόθεσμα ελληνικά κρατικά ομόλογα, μεριμνώντας έτσι για ένα δάνειο-γέφυρα. Επίσης, η ΕΚΤ θα καταβάλλει στην ελληνική κυβέρνηση τα κέρδη της, τα οποία αποκομίζει με την αγορά φθηνά αγορασθέντων κρατικών ομολόγων μέχρι την ημερομηνία αποπληρωμής τους.Οι εθνικές κεντρικές τράπεζες, οι οποίες διατηρούν από καιρό ελληνικά χρεώγραφα στο χαρτοφυλάκιό τους, θα εμβάζουν τα κέρδη τους νωρίτερα στην Αθήνα. Η δημόσια περιουσία, η οποία προς το παρόν δύσκολα μπορεί να πωληθεί, αναμένεται να μετατραπεί σε χρήμα με τη βοήθεια των λεγόμενων τιτλοποιήσεων, με τις οποίες η περιουσία διασφαλίζει αυτά τα ειδικά αξιόγραφα, τα οποία μπορούν να πωληθούν.Για να μην αυξηθεί περαιτέρω το δημόσιο χρέος, οι ελληνικές τράπεζες που έχουν πληγεί θα λάβουν απευθείας κεφαλαιακή ενίσχυση από τον ΕΜΣ, ο οποίος θα διαθέσει επίσης χρήματα και για ένα πρόγραμμα επαναγοράς του χρέους. Η πρόσθετη χρηματοδότηση θα καταστεί αναγκαία και για τον πρόσθετο λόγο ότι η Ελλάδα θα λάβει δύο χρόνια επιμήκυνση, για να μπορέσει να βάλει σε τάξη τα δημοσιονομικά της.\n¨Ολα αυτά είναι προς τη σωστή κατεύθυνση. Με 2 προυποθέσεις - εσωτερικές Ελληνικές αμφότερες:1. Διασφάλιση της κοινωνικής συνοχής και αύξηση του στοιχείου της "ανταγωνιστικής συνεργασίας" εις βάρος της πόλωσης, σε όλο το συνταγματικό πολιτικό τόξο: Η μέθοδος περιέχει οικονομικά και πολιτικά εργαλεία, είναι δοκιμασμένη και λέγεται "Νέο Κοινωνικό Συμβόλαιο".2. Σταθεροποίηση του πιό επικίνδυνου για "ατύχημα" στοιχείου, του εμπορικού τραπεζικού συστήματος που λειτουργεί στον Ελλαδικό χώρο. Η μέθοδος λέγεται ανακεφαλαιοποίηση έναντι κοινών μετοχών (σε ποσοστό άνω του 80 %), με εγγυήσεις απευθείας από τον ESM.\n"Οι υπουργοί οικονομικών της ευρωζώνης, σύμφωνα με το «Spiegel» θέλουν να αποφύγουν νέο «κούρεμα» του ελληνικού χρέους, υιοθετώντας διάφορα μέτρα έκτακτης ανάγκης"Έως πότε ??? Η γερμανίδα καγκελάριος κάλεσε σήμερα(χθες) τους Ευρωπαίους εταίρους της να δείξουν επιμονή και υπομονή για άλλα πέντε χρόνια προκειμένου να ξεπεραστεί η νομισματική και οικονομική κρίση στην ευρωζώνη....τόνισε ότι οι επενδυτές προκειμένου να πειστούν ότι αξίζουν να επενδύσουν στην Ευρώπη χρειάζεται να επιβάλλουμε μέτρα λιτότητας...Όσο κερδίζει η Γερμανία με την λιτότητα που επιβάλλει στο Νότο, τίποτα δεν αλλάζει...\nτάδε έφη ...2/11/12 ο επικεφαλής οικονομολόγος της δεύτερης μεγαλύτερης γερμανικής τράπεζας Commerzbank Γιοργκ Κρέμερ, σε συνέντευξή του προς την Deutsche Welle... "Κανονικά δεν θα έπρεπε η ΕΕ και το ΔΝΤ να εγκρίνουν την εκταμίευση χρημάτων προς την Ελλάδα καθώς η τελευταία δεν εκπληρώνει τους όρους που της έχουν τεθεί. Ωστόσο, οι διεθνείς δανειστές δεν θέλουν να ρισκάρουν μια ανοιχτή χρεοκοπία της Ελλάδας. Αυτό σημαίνει ότι η επικρατέστερη εκδοχή είναι αυτή ενός τρίτου πακέτου στήριξης της Ελλάδας και πιστεύω ότι αυτό δεν θα είναι το τελευταίο», διευκρίνισε ο Κρέμερ.Οπως επεσήμανε οι δανειστές θέλουν να αποκλείσουν οποιοδήποτε ρίσκο στην ελληνική υπόθεση. Ένας από τους παράγοντες που συνηγορούν υπέρ της έγκρισης ενός νέους πακέτου είναι οι εκλογές στη Γερμανία. «Η γερμανική στάση χαλάρωσε το προηγούμενο διάστημα έναντι της Ελλάδας. Σε έναν χρόνο έχουμε εκλογές στη Γερμανία και χωρίς ένα νέο πακέτο βοήθειας προς την Αθήνα, η κυβέρνηση θα έπρεπε να εξηγήσει στους ψηφοφόρους πώς και γιατί χάθηκαν τα χρήματα από τα προηγούμενα δάνεια. Και επειδή ακριβώς αυτό θέλει να αποφύγει το Βερολίνο προτιμά τη λύση ενός τρίτου πακέτου», πρόσθεσε.\nΣύμφωνα με δημοσίευμα των Financial Times, η γερμανική φαρμακοβιομηχανία Merck διέκοψε την διάθεση του αντικαρκινικού φαρμάκου Erbitux στα ελληνικά δημόσια νοσοκομεία εξαιτίας της μη πληρωμής παλαιότερων οφειλών. Αυτό δήλωσε ο οικονομικός διευθυντής της εταιρείας Matthias Zachert χτές σε συνέντευξή του σε γερμανική εφημερίδα. Μια άλλη γερμανική φαραμακοβιομηχανία, η Biotest, έχει διακόψει τη διέθεση κάποιων προϊόντων της στα ελληνικά δημόσια νοσοκομεία από τον Ιούνιο λόγω ανεξόφλητων οφειλών.Άλλο ένα δείγμα της εθνικής μας "ανεξαρτησίας".\ntas @ Γιάννης Φαίλτωρ\nΣκεπτομενος προλεταριος @ Hans\n"Μόνο τα πρώτα βήματα έχουμε προλάβει να κάνουμε μέχρι σήμερα"ΩΧ αμάν!\n«Πιθανή έξοδος από το ευρώ θα τίναζε στον αέρα τη Δημοκρατία μας ...>>Η Δημοκρατία δεν απειλείται από τη μία νομισματική μονάδα ή την άλλη αλλά από ψεύτες πολιτικούς που προεκλογικά λένε "θα αποκαταστήσουμε άμεσα τις χαμηλές συντάξεις και αυτό είναιπροσωπική δέσμευση" και μόλις βγαίνει κόβει όλες τις συντάξεις, από ψεύτες που λένε "όχι σε ορίζόντια μέτρα" και κόβουν ισόποσα τα δώρα των συντάξεων των 500 ευρώ και των 3000 ευρώ, που λένε ότι θα κάνουν εξεταστική επιτροπή (αυτή τουλάχιστον είναι ανέξοδη) και μετά τις εκλογές τα κάνουν πλακάκια με εκείνους που έκρυβαν τη λίστα Λαγκάρντ για να παραμείνουν πάση θυσία στην εξουσία. Από ψεύτες που λένε ότι δεν θα υπάρξουν άλλες περικοπές ενώ γνωρίζουν (οι ίδιοι το υπέγραψαν άλλωστε) πως υπάρχει ρήτρα και εξαιτίας της απολύτως βέβαιης ύφεσης το 2013 θα υπάρξουν αυτόματες μειώσεις σε μισθούς και συντάξεις.Όσο για εκείνους που υποστηρίζουν ακόμα το θάνατο της Ελλάδας και των παιδιών τους, δηλαδή υποστηρίζουν ακόμα το μνημόνιο και το δντ, ας ετοιμάζοντια να υποδεχτούν τον αδιάβαστο Χρυσοχοίδη και να κάνουν λυκοφιλίες με τους χθεσινούς τους εχθρούς. Εγώ προσωπικά εκεί που έφτυνα δεν γλύφω. Επίσης ας χειροκροτούν τον μνημονιακό αριστερό Στουρνάρα. ΜΝΗΜΟΝΙΟ=ΘΑΝΑΤΟΣ\nΜΑΝΩΛΗΣ Μ. @ Οικονομολόγος\nEuro και τα μυαλά στα κάγκελα!!Η παντελής έλλειψη λογικής έχει φτάσει σε επίπεδα ηλιθιότητας...Η μόνη λογική που εφαρμόζεται είναι αυτή του ότι υποχωρούμε πανικόβλητοι συνεχώς για να μην μας βρουν τα χειρότερα...Τα οποία μας βρίσκουν και φυσικά τον ξανατρώμε για να αποφύγουμε τα τρεις χειρότερα!!!ΜΑ ΠΟΣΗ ΞΕΦΤΙΛΑ ΑΚΟΜΗ Ο ΗΡΩΪΚΟΣ ΕΛΛΗΝΙΚΟΣ ΛΑΟΣ?\nΑν τα μέτρα ήταν βάναυσα σε βαθμό βιασμού αλλά είχαμε επαρκείς ενδείξεις για καλό αποτέλεσμα (δηλαδή να "βγαίνουν"), ελάχιστοι θα λέγανε να μην ψηφιστούν (εκτός από πραγματικά ανθέλληνες). Όμως οι ίδιοι λένε ότι θα ψηφίσουν μέτρα που γνωρίζουν ότι δεν θα φέρουν αποτέλεσμα αλλά θα τα ψηφίσουν ελπίζοντας μετά σε λύση απ' έξω. Ε, είναι τόσο δύσκολο να το καταλάβουν ορισμένοι ότι αυτό δεν χωνεύεται? Γιατί σου λέει ο άλλος, εντάξει ρε φίλε να πληρώσω πάλι, αλλά πού το ξέρεις ότι θα σου φέρει λύση το ΔΝΤ και η ΕΕ? και γρήγορα μάλιστα πριν χρεωκοπήσεις? Δεν το ξέρεις! Οπότε ζητάτε εθνική συνείδηση και ομοψυχία την ώρα που οι ίδιοι βάζετε δηλητήριο στη σκέψη διαρρέοντας ότι τα μέτρα θα φέρουν κι άλλη ύφεση κι όλη η φασαρία γίνεται μόνο για να κερδιθεί χρόνος ελπίζοντας για τη σωτηρία κι όχι για τη σωτηρία καθεαυτή.\n11,5 δις έξω απο την αγορά για να σωθούμε, να πάρουμε τη "δόση" μας, μπας και πάθουμε σύνδρομο απεξάρτησης. Τον Σαμαρά γι' αυτό τον ψήφισα στις 29/11; Αυτά που γράφετε για τη σωτηρία της Ελλάδος απο την "δόση", τα θέλετε και τα γράφετε;\nμεστή ομιλία,το μήνυμα ότι ανήκωμεν εις τας Ευρώπας το έλαβαν άπαντες.Ελπίζω να επικρατήσει η κοινή λογική.\nΣκεπτομενος προλεταριος @ ΝΙΚΟΣ


Είναι το έργο του Θεού τόσο απλό όσο φαντάζεται ο άνθρωπος; | Εκκλησία του Παντοδύναμου Θεού\nΩς άνθρωπος που πιστεύει στον Θεό, θα πρέπει να καταλάβεις πως σήμερα, λαμβάνοντας το έργο του Θεού τις έσχατες ημέρες και όλο το έργο του σχεδίου Του για εσένα, στην πραγματικότητα έχεις λάβει μεγάλη εξύψωση και σωτηρία από Εκείνον. Όλο το έργο του Θεού σε ολόκληρο το σύμπαν έχει εστιάσει σε αυτήν την ομάδα ανθρώπων. Όλες οι ι προσπάθειες Του είναι αφιερωμένες σ’ εσάς και θυσιάστηκε για όλους εσάς. Έχει ανακτήσει και σας έχει δώσει όλο το έργο του Πνεύματος σε ολόκληρο το σύμπαν. Για αυτόν τον λόγο σας λέω πως εσείς είστε οι τυχεροί. Επιπλέον, έχει μεταφέρει τη δόξα Του από τον Ισραήλ, τον εκλεκτό λαό Του, σ’ εσάς, ώστε να καταστήσει πλήρως εμφανή τον σκοπό του σχεδίου Του μέσω της δικής σας ομάδας ανθρώπων. Επομένως, εσείς είστε εκείνοι που θα λάβουν την κληρονομιά του Θεού και, επιπλέον, οι κληρονόμοι της δόξας Του. Ίσως όλοι σας θυμάστε αυτά τα λόγια: «Διότι η προσωρινή ελαφρά θλίψις ημών εργάζεται εις ημάς καθ’ υπερβολήν εις υπερβολήν αιώνιον βάρος δόξης». Στο παρελθόν, όλοι σας είχατε ακούσει αυτό το ρητό, όμως κανείς δεν κατάλαβε το αληθινό νόημα των λέξεων. Σήμερα, γνωρίζετε καλά την αληθινή τους σημασία. Αυτά τα λόγια είναι αυτό που θα επιτύχει ο Θεός τις έσχατες ημέρες. Και θα επιτελεστούν πάνω σε αυτούς που πλήττονται σκληρά από τον μεγάλο κόκκινο δράκοντα στη γη που βρίσκεται. Ο μεγάλος κόκκινος δράκοντας διώκει τον Θεό και είναι εχθρός Του, έτσι, σε αυτήν τη γη, εκείνοι που πιστεύουν στον Θεό ταπεινώνονται και διώκονται. Αυτός είναι ο λόγος που αυτά τα λόγια θα γίνουν πραγματικότητα στη δική σας ομάδα ανθρώπων. Καθώς το έργο υλοποιείται σε μια γη που αντιτίθεται στον Θεό, όλο Του το έργο συναντά υπέρμετρα εμπόδια και πολλά από τα λόγια Του δεν μπορούν να πραγματοποιηθούν εγκαίρως· ως εκ τούτου, οι άνθρωποι ραφινάρονται χάριν των λόγων του Θεού. Αυτό επίσης αποτελεί ένα στοιχείο μαρτυρίου. Είναι εξαιρετικά δύσκολο για τον Θεό να φέρει εις πέρας το έργο Του στη γη του μεγάλου κόκκινου δράκοντα, αλλά μέσω αυτής της δυσκολίας ο Θεός πραγματοποιεί ένα στάδιο του έργου Του, ώστε να καταστήσει σαφή τη σοφία Του και τις θαυμαστές πράξεις Του. Ο Θεός αρπάζει αυτήν την ευκαιρία για να ολοκληρώσει αυτήν την ομάδα ανθρώπων. Λόγω του πόνου των ανθρώπων, του επιπέδου τους και όλης της σατανική διάθεσής τους σε ετούτη την ακάθαρτη γη, ο Θεός πραγματοποιεί το έργο του εξαγνισμού και της κατάκτησης, έτσι ώστε μέσω αυτού να κερδίσει δόξα και να κερδίσει εκείνους που καταθέτουν μαρτυρία των πράξεών Του. Αυτή είναι η πλήρης σημασία όλων των θυσιών που έχει κάνει ο Θεός για αυτήν την ομάδα ανθρώπων. Δηλαδή, ο Θεός κάνει το έργο της κατάκτησης μόνο μέσω εκείνων που Του αντιτίθενται. Μόνο αυτό μπορεί να μαρτυρήσει τη μεγάλη δύναμη του Θεού. Με άλλα λόγια, μόνο εκείνοι στη ακάθαρτη γη είναι άξιοι να κληρονομήσουν τη δόξα του Θεού, και μόνο αυτό μπορεί να δώσει σπουδαιότητα στη μεγάλη δύναμη του Θεού. Για αυτόν το λόγο λέω πως η δόξα του Θεού κερδίζεται στην ακάθαρτη γη και από εκείνους που ζουν εκεί. Αυτό είναι το θέλημα του Θεού. Αυτό είναι ακριβώς όπως στο στάδιο του έργου του Ιησού· Εκείνος θα μπορούσε να δοξαστεί μονάχα ανάμεσα στους Φαρισαίους που Τον εκδίωξαν. Αν δεν είχε υποστεί τέτοιο διωγμό και την προδοσία του Ιούδα, ο Ιησούς δεν θα είχε χλευαστεί ή συκοφαντηθεί, πόσο μάλλον να σταυρωθεί, και έτσι ποτέ δεν θα είχε κερδίσει δόξα. Οπουδήποτε ο Θεός πραγματοποιεί το έργο Του σε κάθε εποχή και οπουδήποτε κάνει το έργο Του ενσαρκωμένος, Εκείνος εκεί κερδίζει δόξα και εκεί κερδίζει όσους σκοπεύει να κερδίσει. Αυτό είναι το σχέδιο του έργου του Θεού κι αυτή είναι η διαχείρισή Του.\nΣτο διάρκειας χιλιάδων χρόνων σχέδιο του Θεού, το έργο που πραγματοποιεί ενσαρκωμένος είναι σε δύο μέρη: πρώτο είναι το έργο της σταύρωσης, για το οποίο δοξάζεται· το άλλο είναι το έργο της κατάκτησης και της τελειότητας στις έσχατες ημέρες, μέσω του οποίου θα κερδίσει και πάλι δόξα. Αυτή είναι η διαχείριση του Θεού. Επομένως, μην θεωρείτε πολύ απλό το έργο του Θεού ή την αποστολή Του προς εσάς. Είστε όλοι κληρονόμοι του πολύ μεγαλύτερου και αιώνιου βάρους της δόξας του Θεού, και αυτό καθορίστηκε ειδικά από Εκείνον. Από τα δύο μέρη της δόξας Του, ένα σας αποκαλύπτεται· το σύνολο του ενός μέρους της δόξας του Θεού σας απονέμεται, έτσι ώστε να μπορεί να είναι η κληρονομιά σας. Αυτή είναι η εξύμνηση από τον Θεό και το καθορισμένο από πολύ καιρό πριν σχέδιό Του. Λαμβάνοντας υπόψη το μεγαλείο του έργου που πραγματοποίησε ο Θεός στη γη όπου κατοικεί ο μεγάλος κόκκινος δράκοντας, το έργο αυτό, αν μεταφερόταν οπουδήποτε αλλού, θα είχε ευδοκιμήσει από πολύ καιρό και ο άνθρωπος θα το είχε εύκολα αποδεχτεί. Και ένα τέτοιο έργο θα ήταν εξαιρετικά εύκολο να γίνει αποδεκτό από αυτούς τους κληρικούς της Δύσης που πιστεύουν στον Θεό, επειδή το στάδιο του έργου του Ιησού χρησιμεύει ως προηγούμενο. Αυτός είναι ο λόγος που Εκείνος δεν είναι σε θέση να επιτύχει αυτό το στάδιο του έργου της δόξας οπουδήποτε αλλού· επειδή, καθώς υπάρχει υποστήριξη από όλους τους ανθρώπους και αναγνώριση από όλα τα έθνη, δεν υπάρχει χώρος για να βασιστεί η δόξα του Θεού. Κι αυτή ακριβώς είναι η εξαιρετική σημασία που έχει αυτό το στάδιο του έργου σε αυτήν τη γη. Ανάμεσά σας, δεν υπάρχει κανείς που να λαμβάνει την προστασία του νόμου· αντιθέτως, τιμωρείστε από το νόμο, και η μεγαλύτερη δυσκολία είναι πως κανείς άνθρωπος δεν σας καταλαβαίνει, είτε είναι συγγενείς σας, είτε γονείς, φίλοι ή συνάδελφοι σας. Κανένας δεν σας καταλαβαίνει. Όταν ο Θεός σας απορρίπτει, δεν υπάρχει τρόπος για εσάς να συνεχίσετε να ζείτε στη γη. Ωστόσο, ακόμα κι έτσι, οι άνθρωποι δεν αντέχουν να εγκαταλείψουν τον Θεό· αυτή είναι η σημασία της κατάκτησης των ανθρώπων από τον Θεό και αυτή είναι η δόξα Του. Αυτό που έχετε κληρονομήσει σήμερα υπερβαίνει εκείνο όλων των προηγούμενων αποστόλων και των προφητών, και είναι μεγαλύτερο ακόμα και από εκείνο του Μωυσή και του Πέτρου. Οι ευλογίες δεν κερδίζονται σε μία-δύο ημέρες· πρέπει να αποκτηθούν μέσω μεγάλης θυσίας. Δηλαδή, πρέπει να έχετε ραφιναρισμένη αγάπη, μεγάλη πίστη και τις πολλές αλήθειες που ο Θεός σάς ζητά να κατακτήσετε· επιπροσθέτως, πρέπει να είστε ικανοί να σταθείτε μπροστά στη δικαιοσύνη και ποτέ να μην δειλιάσετε ή να υποταχθείτε, και πρέπει να τρέφετε μια συνεχή και αμείωτη αγάπη προς τον Θεό. Απαιτείται από εσάς αποφασιστικότητα, καθώς και αλλαγή στη διάθεση που έχετε στη ζωή σας· η διαφθορά σας πρέπει να θεραπευτεί, και πρέπει να δεχτείτε όλες τις ενορχηστρώσεις του Θεού χωρίς διαμαρτυρία, κι ακόμη να είστε υπάκουοι μέχρι τον θάνατο. Αυτό πρέπει να κατορθώσετε. Αυτός είναι ο τελικός σκοπός του έργου του Θεού και οι απαιτήσεις Του από αυτήν την ομάδα ανθρώπων. Όπως Εκείνος σας ανταμείβει, έτσι ο Θεός πρέπει να σας ζητήσει αντάλλαγμα και να έχει ανάλογες απαιτήσεις. Επομένως, όλο το έργο του Θεού δεν είναι χωρίς νόημα, και για αυτόν το λόγο, μπορεί κανείς να δει γιατί ο Θεός ξανά και ξανά πραγματοποιεί έργο υψηλών προδιαγραφών και αυστηρών απαιτήσεων. Για αυτό πρέπει να είστε γεμάτοι με πίστη στον Θεό. Εν συντομία, όλο το έργο του Θεού γίνεται για το δικό σας καλό, έτσι ώστε να είστε άξιοι να λάβετε την κληρονομιά Του. Αυτό δεν γίνεται τόσο για χάρη της δόξας Του, αλλά για χάρη της σωτηρίας σας και για την τελείωση αυτής της ομάδας ανθρώπων που βασανίζονται βαθιά στην ακάθαρτη γη. Πρέπει να καταλάβετε το θέλημα του Θεού. Και γι’ αυτό παροτρύνω τους πολλούς αδαείς ανθρώπους που δεν έχουν καμία διορατικότητα ή αίσθηση: μη δοκιμάζετε τον Θεό και μην αντιστέκεστε πλέον. Ο Θεός έχει υπομείνει ήδη όλα τα δεινά που ο άνθρωπος ποτέ δεν υπέμεινε, και καιρό πριν υπέστη περισσότερη ταπείνωση αντί του ανθρώπου. Τι άλλο δεν μπορείτε να αφήσετε; Τι μπορεί να είναι σημαντικότερο από το θέλημα του Θεού; Τι θα μπορούσε να είναι πάνω από την αγάπη του Θεού; Ήδη είναι ένα καθήκον διπλά δύσκολο για τον Θεό, να φέρει εις πέρας το έργο Του στην ακάθαρτη γη. Αν ο άνθρωπος εν γνώσει του και σκόπιμα κάνει παραβάσεις, το έργο του Θεού θα πρέπει να παρατείνεται. Εν πάση περιπτώσει, αυτό δεν συμφέρει κανέναν και δεν ωφελεί κανέναν. Ο Θεός δεν δεσμεύεται από τον χρόνο· το έργο και η δόξα Του προηγούνται. Επομένως, όσο κι αν χρειαστεί, ο Θεός δεν θα είναι φειδωλός στις θυσίες αν πρόκειται για το έργο Του. Αυτή είναι η διάθεση του Θεού: Δεν θα αναπαυτεί μέχρι το έργο Του να επιτευχθεί. Μονάχα όταν φτάσει η στιγμή να αποκτήσει το δεύτερο μέρος της δόξας Του, θα μπορέσει το έργο Του να φτάσει στο τέλος του. Εάν ο Θεός δεν είναι σε θέση σε όλο το σύμπαν να τελειώσει το δεύτερο μέρος της δόξας Του, η μέρα Του δεν θα έρθει ποτέ, το χέρι Του ποτέ δεν θα απομακρυνθεί από τον εκλεκτό Του, η δόξα Του ποτέ δεν θα έρθει στον Ισραήλ και το έργο Του ποτέ δεν θα ολοκληρωθεί. Πρέπει να βλέπετε το θέλημα του Θεού και να γνωρίζετε ότι το έργο του Θεού δεν είναι τόσο απλό όσο η δημιουργία των ουρανών, της γης και όλων των πραγμάτων. Διότι, το σημερινό έργο είναι να μεταμορφωθούν αυτοί που έχουν διαφθαρεί και που έχουν γίνει υπερβολικά αναίσθητοι, και να εξαγνιστούν αυτοί που Εκείνος δημιούργησε και στη συνέχεια εξαπατήθηκαν από τον Σατανά, και όχι να δημιουργηθούν ο Αδάμ και η Εύα, πόσο μάλλον να δημιουργηθεί το φως ή να φτιαχτεί κάθε είδος ζώων και φυτών. Το έργο Του τώρα είναι να καταστήσει αγνό οτιδήποτε διέφθειρε ο Σατανάς, ώστε να μπορέσει να ανακτηθεί και να περάσει στην κατοχή Του και να γίνει η δόξα Του. Αυτό το έργο δεν είναι τόσο απλό όσο φαντάζεται ο άνθρωπος τη δημιουργία των ουρανών και της γης και όλων των πραγμάτων, και δεν ομοιάζει με το έργο της καταδίκης του Σατανά στο πηγάδι της αβύσσου, όπως φαντάζεται ο άνθρωπος. Αντίθετα, είναι να μεταμορφώσει τον άνθρωπο, να μετατρέψει κάθε τι αρνητικό σε θετικό και να πάρει στην κατοχή Του αυτό που δεν Του ανήκει. Αυτή είναι η αληθινή ιστορία σε αυτό το στάδιο του έργου του Θεού. Πρέπει να το συνειδητοποιήσετε και δεν πρέπει να απλοποιείτε τα πράγματα. Το έργο του Θεού διαφέρει από κάθε συνηθισμένο έργο. Το θαύμα του δεν μπορεί να το συλλάβει ο ανθρώπινος νους και δεν μπορεί να φτάσει τη σοφία του. Κατά τη διάρκεια αυτού του σταδίου του έργου Του, ο Θεός δεν δημιουργεί τα πάντα και δεν τα καταστρέφει. Αντιθέτως, αλλάζει όλες τις δημιουργίες Του και εξαγνίζει όλα τα πράγματα που έχει μολύνει ο Σατανάς. Επομένως, ο Θεός θα ξεκινήσει έργο μεγάλης σπουδαιότητας κι αυτή είναι η συνολική σημασία του έργου Του. Από αυτά τα λόγια, πιστεύεις πως το έργο του Θεού είναι τόσο απλό;\nΠροηγούμενο: Γνωρίζοντας το έργο του Θεού σήμερα\nΕπόμενο: Οφείλεις να ζεις για την αλήθεια αφού πιστεύεις στον Θεό


fictumsapiens(greek) - fictumsapiens\nFictum sapiens (ελληνικά)\nΣημείωση: Η αρίθμηση των κεφαλαίων υποδηλώνει τη χρονική τους σειρά μέσα στην ιστορία.\nΜια φορά ήταν ένα παιδί.\nΜια φορά ήταν ένα βιβλίο.\nΤο παιδί άνοιγε το βιβλίο και διάβαζε τις σελίδες του. Ήταν ένα βιβλίο για πουλιά.\nΜια μέρα το παιδί διάβασε:\n«Ο άνθρωπος δεν θα κατορθώσει ποτέ να πετάξει μόνο με τη βοήθεια των μυών του. Για να σηκώσει το βάρος του θα χρειαζόταν φτερούγες μήκους δέκα μέτρων και για να τις κινήσει θωρακικό μυϊκό ιστό πάχους δύο μέτρων. Ακόμα και τότε μόνο με τη βοήθεια σφοδρών ανέμων θα μπορούσε να απογειωθεί.»\nΜια φορά δόθηκε ένας όρκος:\n«Εγώ μια μέρα θα πετάξω.\nΕγώ, θα πετάξω.»\n«Σας χαιρετώ με σεβασμό, όλους όσους είστε εδώ και όσους με ακούτε από μακριά.\nΤόλμησα να σας καλέσω, επειδή ένα όνειρο με βασανίζει χρόνια τώρα και μαζί με μία ελπίδα ήθελα να τα μοιραστώ μαζί σας.»\nΔώδεκα χρονών προσπάθησε να μείνει στον αέρα.\nΈφτιαξε έναν απλό σκελετό που τον έντυσε με πανί. Θα μπορούσε να είναι αλεξίπτωτο. Από κάτω κρέμασε ένα καλάθι.\nΓια τη δοκιμή κουβάλησε πέτρες – ίσα με το βάρος του – στη στέγη του σπιτιού του. Άρχισε να τις φορτώνει στο καλάθι. Στην τέταρτη πέτρα σταμάτησε. Το άδειασε, μπήκε μέσα και έδωσε μια ώθηση με τα χέρια.\nΉταν πέντε μέτρα σκληρής πτώσης.\nΣτο τέλος υπήρχε πόνος και απογοήτευση και πίκρα. Μα πάνω απ’ όλα πόνος.\n«Ο Άνθρωπος, αιώνες τώρα, περπατάει άβουλα πάνω στη Γη και ο καθένας έρχεται εδώ για να ζήσει και να πεθάνει και κανείς ποτέ δεν ξέφυγε από αυτόν τον κανόνα.\nΚαι είτε στο Θεό πιστεύετε είτε στην μοίρα είτε στην τύχη είτε σε οτιδήποτε άλλο, ξέρετε ότι το είδος μας μια μέρα θα εξαφανιστεί, δίνοντας τη θέση του σε κάτι άλλο ή στο Τίποτα.\nΚαι εμείς τι κάναμε για όλα αυτά;\nΑυξήσαμε το μέσο όρο ζωής και νικήσαμε κάθε αρρώστια και επειδή ο θάνατος έρχεται πια μόνο απ’ τη φθορά, αγωνιζόμαστε τώρα για την αθανασία.\nΚαι πολλαπλασιάσαμε τις γνώσεις μας για τη ζωή τόσο, ώστε σήμερα μπορούμε να επέμβουμε σε αυτή. Και μάθαμε πως να μεταμορφώνουμε κάθε πλάσμα και ακόμα να ορίζουμε τη μορφή των παιδιών κάθε πλάσματος, πριν αυτά γεννηθούν.»\nΒρήκε σχέδια και σχεδίασε και ο ίδιος ιπτάμενες μηχανές. Όλων η λειτουργία στόχευε στην κίνηση και στην επιβράδυνση της πτώσης που πάντα συνέβαινε.\n«Το σημείο πτώσης.\nΤο σημείο όπου σβήνει το όνειρο.\nΤο προβλέπεις κοιτάζοντας από το δέντρο ή το βράχο ή την κορυφή που βρίσκεσαι. Λες «θα είναι από εκεί έως εκεί».\nΈπειτα πηδάς και τότε μόνο, σαν αστραπή, η αντίληψή σου καθαρίζει και το σημείο γίνεται γνωστό.\nΑν είσαι δεμένος με μηχανή προσπαθείς να το ξεπεράσεις, να καλύψεις τα όρια των προβλέψεων.\nΚαι σε χρόνο λιγότερο από μια ολόκληρη ιδέα έχεις φτάσει. Μαζεύεις τα πόδια σου, το σώμα σου, τη σκέψη, το είναι σου ολάκερο για να μείνεις στον αέρα, στην ελευθερία, για να μην αγγίξεις εκεί που όλα τα πατούμενα βαδίζουν.\nΚαι έπειτα έρχεται η επαφή.\nΗ επαφή είναι το τέλος. Είτε τραχιά είτε απαλή, η επαφή είναι πάντα το τέλος.»\nΑπ’ την αυγή της ιστορίας μας ονειρευόμασταν να πετάξουμε. Πλάθαμε τους θεούς και τους διαβόλους μας με φτερά, παρατηρούσαμε τα πλάσματα του αέρα και πασχίζαμε οι ίδιοι να ανεβούμε στους ουρανούς.\nΜε τις μηχανές αποκτήσαμε ένα υποκατάστατο της φυσικής πτήσης, με τα ναρκωτικά την εξιδανικεύσαμε, πληρώνοντας ένα μεγάλο τίμημα γι’ αυτό και με τη σύγχρονη βιοηλεκτρονική ζήσαμε τις εμπειρίες των πουλιών, αποϊσορροπώντας όμως τους εγκεφάλους μας.\nΚαι δοκιμάσαμε και άλλες μεθόδους, καλύτερες και χειρότερες.»\nΠέταξε με αεροπλάνο νωρίτερα από όταν έδωσε τον όρκο του και πολλές φορές μετά. Όμως ήταν πάντα απογοήτευση. Φυλακισμένος, έπρεπε να υπομένει το βάρος στο στήθος, έπειτα την πλήξη της πτήσης και τέλος τον πόνο στ’ αυτιά.\nΚαι αργότερα πέταξε με ελικόπτερο και δίπτερο, με ανεμοπλάνο και με άλλες μηχανές.\nΧαιρόταν, όταν μπορούσε να οδηγεί ο ίδιος και να βλέπει τη γη και ενθουσιαζόταν όταν δεν υπήρχε προστατευτική φλούδα και ο άνεμος του πάγωνε το πρόσωπο και του ξέραινε το στόμα.\nΠοτέ δεν ξέχασε την πραγματική πτήση.\n«Αλλά η έμφυτη ικανότητα αν και μικρότερη σε επιδόσεις από την τεχνητή, είναι ασύγκριτη, γιατί ανήκει απόλυτα στο άτομο που την ασκεί και το άτομο δεν χρειάζεται να εκπαιδευτεί σε αυτήν και μπορεί να την ασκήσει οποιαδήποτε στιγμή και την ασκεί μόνο του, χωρίς βοήθεια.\nΚαι ακόμα, είναι ίση για όλα τα άτομα.»\nΠέταξε για πρώτη φορά, όταν ακόμα ο ιός «0» ήταν ένα όνειρο.\nΒγήκε από το σώμα του και ταξίδεψε.\nΠάνω απ’ τη στεριά και τη θάλασσα, πάνω από λιβάδια και δάση, πάνω από βουνά και χαράδρες.\nΈπεφτε και σηκωνόταν, γλιστρούσε και πετούσε.\nΞυστά στο έδαφος δίχως να συγκρούεται με άλλες υπάρξεις ή σε θεόρατα ύψος, δίχως να ζαλίζεται.\nΚαι ήταν ελεύθερος. Ήταν όσο πιο ελεύθερος μπορούσε να φανταστεί ή να ποθήσει.\nΈνιωσε την ηδονή που καμία εμπειρία αργότερα δεν του χάρισε.\nΞύπνησε και πίστευε ότι τα θυμόταν όλα. Και ποτέ στη ζωή του δεν ζήτησε ικανοποίηση μεγαλύτερη από εκείνη, γιατί το θεωρούσε ύβρη. Σε ένα κομμάτι χαρτί έγραψε:\n«Ονειρεύτηκα και εγώ ότι πετούσα. Και θέλησα να δώσω το δώρο αυτό στον Άνθρωπο.\nΕργάστηκα πολύ πάνω στη δύναμη των μεταλλάξεων και με το Μαθητή μου παρασκευάσαμε μια σειρά ιών.\nΚαι τώρα μπορώ να σας προτείνω και λέω ότι αν το θελήσουμε σε λίγα χρόνια οι απόγονοί μας θα έχουν φτερά και θα μπορούν να πετάνε.\nΠαρακαλώ, ακούστε με.»\nΉταν μια απλή τελετή σε κάποια σάλα του πανεπιστημίου.\nΚρατούσε ένα ρολό χαρτί στο χέρι. Το χαρτί πιστοποιούσε πως στάθηκε άριστος στις σπουδές του, πως τώρα ήταν επιστήμονας, γενετιστής. Οι δάσκαλοί του προέβλεπαν ότι θα γινόταν ένας κορυφαίος βιοτεχνολόγος.\nΔύο ήμερα μάτια κοίταζαν απλανή τον κόσμο πέρα από το παράθυρο.\nΔύο χείλη ψιθύρισαν μηχανικά:\nΚαι ύστερα άρχισε η έρευνα.\nΠου κράτησε χρόνια.\nΚράτησε τόσο, ώστε πριν τελειώσει, είδε πόλεις να σβήνονται απ’ το χάρτη και άλλες να γεννιόνται.\nΚράτησε τόσο, ώστε στη δύση της τα μαλλιά του ήταν πια γκρίζα.\nΚαι όλα αυτά τα χρόνια εργαζόταν και σε άλλες έρευνες. Επειδή δεν μπορούσε να πει στους διοικητές «εγώ αναζητώ τον ιό, που θα κάνει τους ανθρώπους να γεννήσουν πουλιά».\n«Η αλλαγή που σας προτείνω είναι μεγάλη, αλλά αφορά μόνο το σώμα· στο βαθμό που μπορούμε να προβλέψουμε, η νόηση θα μείνει ανεπηρέαστη.\nΌμως η νοοτροπία θα αλλάξει.»\nΉταν μία ομάδα από μικρά άσπρα ποντίκια με ήμερα μαύρα μάτια που χουζούρευαν στο ζεστό ροκανίδι της γυάλας τους.\nΟ επιστήμονας κοιτούσε τα ποντίκια.\n«Σας ζητώ συγνώμη γι αυτό που θα κάνω.\nΖητώ συγνώμη από τη Ζωή, από τη Φύση, από την Ισορροπία, από το Θεό – αν υπάρχει – και από το ίδιο το Σύμπαν – αν αυτό έχει νόημα.\nΠαρακαλώ αν στο σύνολο, πρόκειται να βλάψω κάτι, σε οποιοδήποτε επίπεδο, τότε να αποτύχω.»\nΥπήρχαν θηλυκά και αρσενικά ποντίκια. Ο επιστήμονας έκανε από μια ένεση σε κάθε ζώο.\nΉταν ο πρώτος άνθρωπος που είδε ποντίκια με φτερά.\nΚαι ήταν ένα κρύο χειμωνιάτικο ξημέρωμα όταν το νέο είδος χαιρέτησε τη Γη.\nΜέσα στις γυάλες τους τα νεογέννητα θήλαζαν ήσυχα.\nΈξω από το εργαστήριο ο κόσμος πήγαινε και ερχότανε.\nΟ άνθρωπος κοιτούσε.\n«Ως τώρα κάναμε πολέμους και ο κάθε πόλεμος ήταν σκληρότερος από τον προηγούμενο.\nΚαι δημιουργήσαμε κοινωνίες με σκοπό να εργαστούμε συλλογικά σε αυτές για την ανάπτυξη και το κοινό καλό, όμως όλες έσβησαν με τρόπο άσχημο.»\nΛίγες μέρες μετά, οι μητέρες ποντίκια σταμάτησαν να θηλάζουν. Όταν τα μωρά τις πλησίαζαν, τα δάγκωναν.\nΟ άνθρωπος τα τάισε με σταγονόμετρο.\n«Και αποδώσαμε τους πολέμους και τις αποτυχίες μας στην αναγκαιότητα, στις ορμές μας, στην απληστία μας, σε νόμους φυσικούς και υπερφυσικούς, στον αποχαιρετισμό μας στη φύση, στον υπερπληθυσμό και σε άλλα.\nΚαι καμία παιδεία, καμία θρησκεία ή φιλοσοφία, κανένα επιστημονικό πρόγραμμα δεν μπόρεσε να νικήσει τα πάθη μας.\nΑπέναντι στην Τρέλα, απέναντι σε νομοθέτες και πεπρωμένα που δεν γνωρίζουμε, αποδειχτήκαμε ανίσχυροι.»\nΤα φτερωτά ποντίκια έζησαν και μπόρεσαν να πετάξουν.\nΌταν μεγάλωσαν, ζευγάρωσαν μεταξύ τους.\nΗ δεύτερη γενιά έγινε δεκτή από τους γονείς της. Όλες οι μητέρες θήλασαν τα παιδιά τους.\n«Εγώ όμως θαρρώ ότι αποτύχαμε, επειδή ποτέ δεν προσπαθήσαμε όλοι μαζί για κάτι, σαν σύνολο. Η κάθε ομάδα, πάντα, μαχόταν την άλλη, θεωρώντας το σύστημά της καλύτερο και ο κόσμος περιστρεφόταν γύρω από το ίδιο πάντοτε κέντρο.\nΑλλά αν η πρότασή μου γίνει δεκτή πιστεύω ότι η Ανθρωπότητα θα δράσει σαν σύνολο, αφού ολόκληρη θα βρεθεί αντιμέτωπη με το ίδιο γεγονός, που ξεπερνάει σε μέγεθος κάθε άλλο πρόβλημα και διαφορά.»\nΟ επιστήμονας σκεφτόταν. Ένιωθε σαν Θεός και σαν Διάβολος μαζί. Κατάλαβε ότι ο Άνθρωπος, εδώ και αιώνες, πλησίαζε με άλματα τις δύο αυτές θέσεις.\nΑποφάσισε να συνεχίσει.\n«Το νέο πλάσμα θα έχει δικούς του τους ουρανούς και τη γη και ίσως πετώντας αγαπήσει πάλι τη φύση.\nΟι συνήθειες και ο πολιτισμός θα αλλάξουν, οι πόλεις και τα αντικείμενα θα φτιαχτούν από την αρχή, για να εξυπηρετούν νέους σκοπούς.\nΗ μεταβατική εποχή θα κρατήσει λίγες γενιές και μέσα της ίσως πυργωθεί μία χρυσή κοινωνία.\nΜα και αν ακόμα τίποτε από αυτά δεν γίνει και αν ακόμα κληρονομήσουμε στο νέο είδος την Τρέλα, δεν θα έχει αλλάξει, παρά για ένα ζευγάρι φτερά και νομίζω ότι οι απόγονοί μας θα μας ευγνωμονούν γι’ αυτό, όπως και εμείς θα ευγνωμονούσαμε κάποιους προγόνους αν με παρόμοιο τρόπο μας είχαν χαρίσει τα πόδια.»\nΉταν κάποτε ένας νέος άντρας.\nΟ νέος άντρας ήταν μαθητής.\nΟ δάσκαλός του είχε μια παράξενη ιδέα. Ήταν μία ρομαντική και τρομακτική ιδέα. Ήθελε στις πλάτες των ανθρώπων να φυτέψει φτερούγες.\nΟ Δάσκαλος ζήτησε τη βοήθεια του Μαθητή του. Ο Μαθητής σκέφτηκε πολύ. Μια μέρα στάθηκε όρθιος με τα χέρια ανοιχτά και ψιθύρισε:\n«Σ’ αυτή τη γη, σ’ αυτό το χώμα που πατάω, με φέρανε μόνο για να ζήσω και να πεθάνω, για να υπάρξω και μετά να ξεχαστώ. Σ’ αυτή τη γη έχω έρθει μόνο για να κάνω Τίποτα.\nΜε όσο δικαίωμα μου δίνουν το μυαλό μου και οι αισθήσεις μου, αποφασίζω είτε για καλό είτε για κακό, να προσπαθήσω να αλλάξω τον Άνθρωπο, επειδή πρέπει να κάνω Κάτι.\nΚάθε νόηση που υπάρχει και με παρακολουθεί είτε για καλό είτε για κακό, ας προσπαθήσει να με καταστρέψει αν εκείνη το κρίνει σωστό.»\nΟ νέος άντρας έγινε βοηθός του Δασκάλου.\n«Αλλά θέλω τώρα να σας μιλήσω για τον τρόπο της Αλλαγής.\nΈχουμε μάθει να φτιάχνουμε ιούς που τους φορτώνουμε με γονίδια και τους λέμε ελεγχόμενους επειδή δεν μεταδίδονται, αλλά μόνο εμφυτεύονται και εισχωρούν εκλεκτικά μόνο σε ιστούς που θέλουμε. Εκεί, σε κάθε κύτταρο, ένας μόνο από αυτούς εισβάλλει, όχι όμως για να καταστρέψει, αλλά για να προσθέσει ή να αναιρέσει γενετικό υλικό, δηλαδή χαρακτηριστικά. Και στέλνοντας τους ιούς στα γεννητικά κύτταρα δεν μεταμορφώνουμε το άτομο, αλλά προδικάζουμε τη μεταμόρφωση στα παιδιά του.\nΌταν άρχιζα την έρευνα ήξερα ότι άλλοι θα ήθελαν την Αλλαγή και άλλοι όχι.\nΌμως αν το είδος μας χωριζόταν, φοβόμουν ότι οι δύο φυλές θα βρίσκονταν σε ένα διαρκή πόλεμο. Γι αυτό θα έπρεπε ή όλοι να μεταμορφωθούμε ή κανένας. Αλλά κανένα δεν θα μπορούσαμε να υποχρεώσουμε να μεταμορφωθεί αν δεν το ήθελε. Ίσως όμως επιτρεπόταν να το απαιτήσουμε αυτό για τα παιδιά του – αφού θα αποτελούσαν άτομα του μελλοντικού κόσμου.\nΜα ακόμα κι αν όλοι θέλαμε να αλλάξουμε, ίσως να χρειαζόταν να τυλιχτούμε σε κουκούλια και εκεί να ξαναϋφανθούμε, όπως οι κάμπιες κάνουν, για να γίνουν ώριμα έντομα. Όμως αυτό είναι ακόμα ανέφικτο.\nΓια όλα αυτά μελέτησα το δεύτερο τρόπο και λέω ότι αν αποφασίσουμε υπέρ της Αλλαγής, αυτή θα πρέπει να αρχίσει από τα παιδιά μας.»\nΟ Δάσκαλος και ο Μαθητής δούλεψαν χρόνια.\nΈξω από το εργαστήριο πέρασαν χειμώνες και καλοκαίρια, φύλλα κιτρίνισαν και λουλούδια άνθισαν.\nΜελέτησαν επί ώρες το σώμα και τον εγκέφαλο του Ανθρώπου. Προσπάθησαν να προβλέψουν τις αντιδράσεις στην κάθε αλλαγή που θα επέφεραν.\nΈφτιαξαν και μετάλλαξαν χιλιάδες καλλιέργειες από ιστούς και κύτταρα.\nΚαι μια μέρα τελείωσαν.\n«Και επειδή τα παιδιά που γεννιούνται με μορφή διαφορετική από αυτήν του είδους τους, συχνά θεωρούνται ξένα και αποδιώχνονται, μοιράσαμε με το Μαθητή μου τη μεταμόρφωση σε πέντε γενιές. Ελπίζουμε έτσι, η κάθε γενιά να προσαρμοστεί ομαλά με την προηγούμενη και να δεχτεί ομαλά την επόμενη. Το τίμημα γι’ αυτό θα είναι η στειρότητα μεταξύ των πέντε γενεών.»\n«Αλλά ας σας δείξω τώρα τη μορφή του νέου πλάσματος.»\nΟ Δάσκαλος σώπασε και μαζί του η αίθουσα και πιο έξω ο κόσμος όλος. Ο Μαθητής σηκώθηκε, ανέβηκε στο βάθρο και άρχισε να προβάλλει τις διαφάνειες.\nΉταν σαν εικόνες της φύσης να μπλέχτηκαν στο κεφάλι ενός παράφρονα σχεδιαστή.\nΤο σώμα ήταν μικρό και θύμιζε αόριστα ανάποδο αχλάδι. Τα άκρα ήταν λεπτά, τα πόδια είχαν κοντύνει και κατέληγαν σε χούφτες. Στο κεφάλι ο λαιμός είχε μακρύνει και διπλώσει και τα μάτια ήταν λοξά βαλμένα.\nΟι φτερούγες ήταν τεράστιες.\nΑπλώνονταν σαν δύο μεγάλα τρίγωνα και από τις ακμές τους συνέχιζαν δύο μακριά παραλληλόγραμμα και έπειτα σε γωνία άλλα δύο. Και ήταν οι κορυφές των τριγώνων και τα παραλληλόγραμμα σκεπασμένα με πούπουλα και πιο κάτω οι φτερούγες γυμνές και το υπόλοιπο σώμα καλυμμένο με γούνα. Και βέβαια υπήρχε η ουρά. Μια ουρά μεγάλη, χοντρή και φουντωτή σαν σκίουρου.\nΟ κόσμος έμενε ακίνητος.\nΟ Δάσκαλος συνέχισε:\n«Σχεδιάσαμε από την αρχή τον Άνθρωπο. Αφαιρέσαμε πολλά και προσθέσαμε περισσότερα. Η μορφή που καταλήξαμε ήταν η πλέον κοντινή στο είδος μας.\nΤο μέσο ύψος θα κυμαίνεται από 1,10 έως 1,20 μέτρα, το μέσο βάρος από 37 έως 42 κιλά και το πλήρες άνοιγμα των φτερούγων θα ξεπερνάει τα 5,50 μέτρα. Μέσα στο σώμα ανοίξαμε χώρο για τους αερόσακους, προσθέσαμε μία δεύτερη καρδιά και στον εγκέφαλο, νεύρα για να μπορεί να συντονίζει τα έξι άκρα.\nΤο πλάσμα δεν θα μπορεί να πετάει γρήγορα, ούτε για πολύ· όμως θα μπορεί να πετάει.\nΚαι επειδή δεν θα είναι πια άνθρωπος ούτε αληθινό πουλί ούτε πραγματικό θηλαστικό, αλλά θα είναι έμφρον, το ονομάσαμε Fictum sapiens.»\nΉταν κάποτε ένας άντρας.\nΟ άντρας ήταν επιστήμονας.\nΟ άντρας, ο επιστήμονας είχε μόλις τελειώσει μία έρευνα. Η έρευνα πέτυχε.\nΧρόνια, χρόνια πολλά τώρα, τα περισσότερα που δικαιούμαι στη Γη, αγωνίστηκα για να μπορέσει ο Άνθρωπος να πετάξει. Ήθελα να αποκτήσω εγώ φτερά, μα πάντα θεωρούσα ότι έπρεπε να δείξω το δρόμο και στον κόσμο μου. Είχα να διαλέξω ανάμεσα στους δρόμους του ατόμου και του συνόλου. Διάλεξα το δεύτερο, γιατί ήταν ο πιο εύκολος, γιατί ήταν αυτός που θα προκαλούσε το λιγότερο πόνο.\nΈγινα επίορκος και απέκλεισα τον τρόπο να γίνω ο ίδιος πουλί, απέκλεισα τον τρόπο να μπορεί ο καθένας αν θέλει, να γίνει πουλί. Τώρα, μονάχα αν όλοι το θελήσουνε, θα μπορέσουμε να κάνουμε τα παιδιά μας πουλιά.»\n«Όμως ρωτάτε αν έχουμε το δικαίωμα να αλλάξουμε τη μορφή των απογόνων μας.\nΩς προς αυτούς, πιστεύω πως ναι· εφόσον η νέα μορφή θα είναι ανώτερη από τη δική μας.\nΚαι πάλι: έχουμε δικαίωμα να αλλάξουμε τη μορφή του είδους μας;\nΞανά πιστεύω πως ναι. Ό,τι δυνάμεις δίνονται στα χέρια μας, έχουμε χρέος να τις χρησιμοποιούμε για να εξελισσόμαστε. Αυτό το προστάζει το Σύμπαν.\nΑν ο Άνθρωπος υπάρχει λόγω της εξέλιξης, ξέρουμε ότι πλέον δεν τον κυβερνά η φυσική επιλογή. Υπάρχει μόνο η επιλογή που ασκούν οι κοινωνίες και ο πολιτισμός, όμως αυτή είναι τυφλή. Η εξέλιξή μας είναι πλέον δική μας ευθύνη, πρέπει εμείς να ασχοληθούμε μ’ αυτήν.»\n«Θεέ μου, νιώθω πολύ κουρασμένος για να βαδίσω απ’ την αρχή στον πρώτο δρόμο.\nΜα κι αν το κατόρθωνα, ομολογώ, δεν έχω πια το κουράγιο να μεταμορφωθώ. Και δεν νιώθω πως έχω δικαίωμα να μεταμορφώνω ότι έχει γεννηθεί και ακόμα δεν ξέρω αν έχω το δικαίωμα να μεταμορφώσω ότι πρόκειται να γεννηθεί.»\n«Και αν ο Άνθρωπος υπάρχει, επειδή ένας Δημιουργός τον έπλασε, πιστεύουμε ότι του έδωσε αρκετές δυνάμεις, ώστε να μπορέσει να εξελιχθεί. Και τον πρόσταξε να το κάνει.\nΑυτό το διδάσκουν οι περισσότερες θρησκείες.»\n«Αν η ανθρωπότητα δεχτεί, ίσως μόλις προλάβω να δω τον πρώτο συνδετικό κρίκο ανάμεσα στον Άνθρωπο το σοφό και στο Πλάσμα το σοφό, στα πρόσωπα της επόμενης γενιάς.\nΟι Κριτές θα με κατηγορήσουν ότι απομάκρυνα τις συνέπειες των πράξεων μου απ’ τη ζωή μου. Θα έχουν δίκιο. Ίσως είμαι φυγόδικος, ίσως είμαι δειλός, όμως με όση αυτογνωσία έχω, λέω ότι κρατώ τη συνείδησή μου καθαρή, αν και γεμάτη από αμφιβολίες. Και λέω ότι οι αμφιβολίες μου δεν είναι γέννημα πανικού ή τύφλωσης, αλλά γέννημα της αδυναμίας μου να αποφασίσω για ολόκληρο τον κόσμο.»\n«Αλλά μήπως αυτό αφορά μόνο την εξέλιξη του πνεύματος:\nΕίτε ναι, είτε όχι, αν ο κόσμος που φτιάξαμε αποτελεί μέτρο του πνεύματός μας, πιστεύω ότι έχουμε αποτύχει. Άρα είμαστε υποχρεωμένοι να δοκιμάσουμε κάτι άλλο. Ειδάλλως προβλέπω ότι σύντομα θα πάψουμε να υπάρχουμε και μαζί με μας πολλά ακόμα ή με τα σημερινά κριτήρια δεν θα αξίζει πλέον να υπάρχουμε.\nΆλλωστε πιστεύω ότι η φροντίδα του σώματος είναι εξ ίσου σημαντική με αυτήν του πνεύματος· όσο τουλάχιστον το πνεύμα χρειάζεται τις εμπειρίες του σώματος για να αναπτυχθεί.\nΊσως στο μέλλον οι μακρινοί μας απόγονοι, καταργήσουν το σώμα και πιο μετά τον εγκέφαλο, δίνοντας στην Αίσθηση και στη Νόηση δυνατότητες που τώρα δεν φανταζόμαστε.\nΌμως για την ώρα η αλλαγή που σας προτείνω, είναι αρκετή.»\n«Και θα έχω πάντα αυτές τις αμφιβολίες είτε η απάντηση είναι «Ναι» είτε «Όχι», μέχρι να πεθάνω.\nΌμως, έχω αποφασίσει να αγωνιστώ για το «Ναι», επειδή αυτό θεωρώ σωστό.\nΘεέ μου, αν θέλεις, βοήθησέ με.»\nΟ Άντρας ζήτησε να μιλήσει μπροστά στην παγκόσμια βουλή.\n«Και βέβαια πολλές παρόμοιες αλλαγές μπορούν να σχεδιαστούν. Και ίσως τρομάξετε και πείτε ότι αυτό που κάποτε ήταν ο Άνθρωπος, μπορεί να καταλήξει σε ένα κακομαθημένο παιδί, που θα παίζει ανόητα με τον εαυτό του.\nΊσως γίνει έτσι. Ίσως σε κάθε νέο πλανήτη, που το Παιδί θα φτάνει, να παίρνει την καταλληλότερη μορφή για την επιβίωση. Μερικές μορφές θα είναι καταστροφικές. Μερικές θα λάμψουν. Πάντα έτσι γινόταν.\nΕμείς εδώ, τώρα, οφείλουμε να αρχίσουμε. Ίσως εμείς εδώ, τώρα, αποτύχουμε. Οφείλουμε να δοκιμάσουμε.»\nΗ μεγάλη αίθουσα ήταν γεμάτη.\nΕίχαν πάει αρχηγοί εθνών και θρησκειών, φιλόσοφοι και επιστήμονες, δημοσιογράφοι και καλλιτέχνες. Είχαν συγκεντρωθεί ιδεαλιστές και σκεπτικιστές, συντηρητικοί και επαναστάτες.\nΚαι ήταν αυτός και κοντά του ο Μαθητής, δύο άνθρωποι απέναντι στην ανθρωπότητα.\nΑνέπνευσε βαθιά. Άρχισε να μιλάει.\n«Ας κάνουμε λοιπόν ένα παγκόσμιο δημοψήφισμα για το «Ναι» ή το «Όχι». Και μέχρι να παρθεί η απόφαση, παρακαλώ ας σεβαστούμε το μεγαλείο τού να αποφασίζουμε.\nΞέρω ότι μετά, αν η απάντηση είναι καταφατική, καμία συμπεριφορά δεν θα μπορεί πλέον να χαρακτηριστεί αδικαιολόγητη. Ένστικτα πιο δυνατά από τη λογική θα οδηγούνε τότε τις πράξεις μας. Αυτό θα πρέπει να το υποστούμε.\nΕγώ, τώρα, σας χαιρετώ και εύχομαι ό,τι και αν γίνει, να φέρει το καλό, ώστε κάποτε, κάποιοι να μπορέσουν να πουν ότι έγινε το καλύτερο.\nΕίχε μπει στην αίθουσα, μεγάλος, γκριζομάλλης άντρας. Βγήκε σε λίγες ώρες, έχοντας γεράσει, με μαλλιά άσπρα, μα με κορμί στητό και βλέμμα που κοίταζε ψηλά.\nΠέρασε ένας χρόνος. Οι Ερευνητές έλεγχαν τη μελέτη του Επιστήμονα. Είπαν ότι δεν μπορούσαν να βρούνε λάθος, αλλά ούτε μπορούσαν να εγγυηθούν για το σωστό.\nΠέρασε ένας ακόμα χρόνος έως ότου οι οδηγοί των λαών δεχτούνε ότι ψηφοφορία έπρεπε να γίνει\nΚαι πέρασε ένας τρίτος χρόνος μέχρι η ψηφοφορία να οργανωθεί. Και αποφασίστηκε ότι ο Άνθρωπος θ’ άλλαζε, αν τα δύο τρίτα των ανθρώπων ψήφιζαν «Ναι».\n«Πρόεδρε», ρώτησε ο Δάσκαλος, «θα υποστηρίξεις την πρότασή μου;»\n«Όχι», απάντησε ο Πρόεδρος.\n«Επειδή η πρότασή σου πραγματοποιεί το μεγαλύτερό μου όνειρο. Αν αυτό γίνει, δεν θα έχω πια τι να ονειρεύομαι. Και τότε θα πεθάνω.\nΤο ίδιο φοβάμαι, θα συμβεί στον Άνθρωπο.»\n«Και εσύ, μεγάλε μου φίλε;», ρώτησε ο Άνθρωπος το πλατάνι, στο όνειρό του.\nΕκείνο άργησε να απαντήσει. Τέλος, άπλωσε τη μεγάλη, πράσινη παλάμη του στο στήθος του Ανθρώπου.\n«Τα φτερά σου είναι εδώ», είπε. «Αν αγαπάς, κάποτε θα βρεις τη γαλήνη και τότε θα πετάξεις, είτε έχεις φτερά είτε όχι.\nΑν δεν αγαπάς κι ας έχεις φτερά, τότε, ποτέ δεν θα πετάξεις σωστά.»\nΉταν τόσο σημαντική που πολέμησε μόνη της· τίποτα δεν μπόρεσε να τη σταματήσει. Η ψηφοφορία αποφασίστηκε. Και μέχρι αυτό να γίνει παγκόσμια δεκτό, εκβιάστηκαν κράτη και έπεσαν κυβερνήσεις και ξύπνησαν επαναστάσεις κι έγιναν πόλεμοι.\nΓια τρία χρόνια οι άνθρωποι ξανάζησαν το Μεσαίωνα. Μεσσίες φανερώθηκαν και θρησκείες γεννήθηκαν, σωτήρες πρόβλεψαν το τέλος του κόσμου και οραματιστές υποσχέθηκαν το μέλλον του. Θρύλοι και προφητείες είδαν το φως, μάγοι διαλάλησαν δυνάμεις που δεν είχαν και λαοπλάνοι χρίστηκαν εξορκιστές της κατάρας που ερχόταν.\nΚαι σε τρία χρόνια η ανθρωπότητα γέρασε, όσο δεν είχε γεράσει σε τρεις χιλιετηρίδες. Και αίμα χύθηκε στους δρόμους και στα μάτια των ανθρώπων ο τρόμος έφεγγε. Και οι καρδιές κτυπούσαν βαριά, γιατί υποστηρικτές και κατήγοροι ήξεραν ότι αν η Πρόταση γινόταν δεκτή, για τον Άνθρωπο θα σήμαινε το τέλος.\n«Ξέρεις το αποτέλεσμα, Δάσκαλε;», ρώτησε ο Μαθητής για το δημοψήφισμα, πριν αυτό αρχίσει\n«Και βέβαια το ξέρω... Εσύ;»\n«Δεν θέλω να το ξέρω. Θέλω να ελπίζω.»\nΟι κάλπες στάλθηκαν στα πέρατα του κόσμου.\nΚαι ο λαός της Γης, δέκα μέρες πριν την Ημέρα, έμεινε άγρυπνος.\nΗ ψηφοφορία κράτησε τρία μερόνυχτα. Στίφη ανθρώπων παρέλασαν μπροστά από τα ξύλινα κουτιά και δισεκατομμύρια χέρια έριξαν δισεκατομμύρια χαρτάκια στην πρώτη πανανθρώπινη απόφαση για το μέλλον.\nΣτη μεγάλη αίθουσα κάθονταν πάλι οι άρχοντες του κόσμου. Και ήταν παρόντες ο Δάσκαλος με το Μαθητή. Οι δυο τους δεν είχανε ψηφίσει.\nΗ καταμέτρηση κράτησε τέσσερις ημέρες και έπειτα το αποτέλεσμα χαράχτηκε σε πέτρα και έγινε μνημείο.\n«ΟΧΙ» : λίγα δισεκατομμύρια ψήφους\n«ΛΕΥΚΟ» : λίγες χιλιάδες ψήφους\n«ΝΑΙ» : ψήφο μία\nΈνα παιδί, που έγινε νέος και άντρας και γέρος, μίλησε για τελευταία φορά στον Κόσμο.\n«Ευχαριστώ όσους ψήφισαν «Όχι», γιατί έδειξαν ότι ο Άνθρωπος ανήκει στη Φύση, αφού η Φύση επιβάλλει στα είδη της να θέλουν να ζήσουν.\nΕυχαριστώ όσους έριξαν λευκό, γιατί απέδειξαν ότι ο Άνθρωπος έχει αμφιβολίες και κατέκτησε την Αναζήτηση, έστω και αν δεν βρίσκει πάντοτε απαντήσεις. Γι’ αυτό ο Άνθρωπος ανήκει στον εαυτό του.\nΕυχαριστώ αυτόν που ψήφισε «Ναι», γιατί έδειξε ότι ο Άνθρωπος θέλει να εξελίσσεται και ίσως βρει τη δύναμη να το κάνει· γι’ αυτό ο Άνθρωπος ανήκει στο Θεό.\nΕυχαριστώ τη Φύση, τον Άνθρωπο και το Θεό, που μου επέτρεψαν να φτάσω στο τέρμα. Είθε η ανθρωπότητα να βρει την ευτυχία.\nΈξω στο δρόμο οι άνθρωποι έβγαιναν ένας-ένας, όπως μετά από βροχή.\nΜια σκυφτή, κουρασμένη φιγούρα περπάταγε αργά. Κανείς δεν θα μπορούσε να την αναγνωρίσει. Ο Γέρος που ήταν πια και σοφός, κοίταζε τον ουρανό, γαλήνιος. Στα λίγα χρόνια που του έμεναν, θα μπορούσε να ζήσει ευτυχισμένος.\n«Πουλιά, πετούμενα της Γης, ταξιδευτές του αέρα, όταν αποφάσισα να στείλω τον Άνθρωπο κοντά σας δεν σας ρώτησα. Δεν ζήτησα την άδεια από κανένα σας για να μολύνω τον αέρα με τα βαριά τριχωτά κορμιά μας. Δεν παρακάλεσα κανένα σας να μας δεχτεί στο σπίτι του, δεν σας εξήγησα καν τι προσπαθούσα να κάνω.\nΩ, πόσο ταπεινά και ανεπανόρθωτα ζητάω τώρα συγνώμη και έλεος και συμπάθεια.\nΔεν ήθελα να κατεβάσω εσάς στα μέτρα μου, αλλά να σηκώσω τον Άνθρωπο στα ύψη σας.\nΚαι πιστέψτε με, πιστέψτε με, αν κάτι αγαπώ και θαυμάζω στην υπέροχη και απόλυτη μοναδικότητά του είστε εσείς.»\nΗ ανθρωπότητα παρέμενε ακόμα βουβή.\nΤης είχαν δείξει πως δεν ήταν αθάνατη και αναλογιζόταν τις ευθύνες που απέρρεαν από αυτό.\nΓια την ώρα βασίλευε εξάντληση. Αργά-αργά οι άνθρωποι θα συνέρχονταν και αν ήθελαν θα μεγάλωναν επίσης.\nΈνας νέος άντρας που τώρα ήταν και Δάσκαλος μπήκε στο εργαστήριο. Τα μάτια του ήταν κόκκινα και η ανάσα του έκαιγε. Έμεινε για λίγες στιγμές ακίνητος, κοιτώντας τους πάγκους, σαν να προσευχόταν. Έπειτα χωρίς να αμφιβάλλει για καμία κίνηση, άνοιξε ένα χοντρό ημερολόγιο. Στην πρώτη κενή σελίδα έγραψε:\nΕρευνά για τον ιό «0».\nΜια μέρα, την ημέρα που οι άνθρωποι μετά από χρόνια, ξαναπήραν βαθιές ανάσες, μία φωνή, βουβά, φώναξε:\n«Εγώ θα πετάξω.\nΕΓΩ θα πετάξω.».\nFictum sapiens κεντρική σελίδα , Fictum sapiens (español) , Fictum sapiens (english)


Ο κατάλογος των κύριων τροφίμων που είναι πλούσια σε φολικό οξύ - υγεία\nΟ κατάλογος των κύριων τροφίμων που είναι πλούσια σε φολικό οξύ\nΤο φολικό οξύ είναι ένας τύπος βιταμίνης Β που είναι πολύ σημαντικός για το σώμα μας. Η κύρια λειτουργία του είναι η ανασύσταση των κυττάρων και βοηθά στην πρόληψη πολλών ασθενειών. Ακολουθεί μια λίστα με τρόφιμα πλούσια σε φολικό οξύ.\nΤο φολικό οξύ έχει πολλά οφέλη. Παίζει σημαντικό ρόλο στη σύνθεση του DNA και στην κυτταρική ανασύνθεση. Μέσω διαφορετικών ερευνών έχει καταλήξει στο συμπέρασμα ότι βοηθά στην προστασία του οργανισμού από καρδιαγγειακές παθήσεις. Χρησιμοποιείται επίσης για θεραπείες εκφυλιστικών νόσων και νευρολογικών προβλημάτων.\nΆλλα πλεονεκτήματα του φολικού οξέος αναφέρονται στην ικανότητά του να αποτρέπει την κατάθλιψη, την αϋπνία και τα προβλήματα των ματιών.\nΩστόσο, όταν δίνεται μεγαλύτερη σημασία στο φολικό οξύ είναι κατά τη διάρκεια της φάσης εγκυμοσύνης των γυναικών . Επιτρέπει ότι δεν υπάρχουν δυσμορφίες του εμβρύου και της σπονδυλικής στήλης.\nΌλα τα πράσινα τρόφιμα είναι απαραίτητα στη διατροφή μας. Πρέπει να συμπεριλάβουμε και λαχανικά όπως το σπανάκι, το οποίο με μια μερίδα θα μας έδινε το 63% του συνιστώμενου ημερήσιου ποσού. Τα μαρούλια και τα πιρούνια είναι μια άλλη δυνατότητα.\nΌπως το σπανάκι, τα σπαράγγια λαμβάνουν επίσης το 63% της συνιστώμενης ποσότητας αυτής της βιταμίνης . Επίσης, να έχετε κατά νου ότι τα σπαράγγια είναι διουρητικά και θα έχουν μεγάλη σημασία για την αποφυγή της κατακράτησης υγρών.\nΜισό μερίδα φακές σας δίνει 180 μικρογραμμάρια φολικού οξέος, που είναι η μισή ποσότητα συνιστώμενου ημερησίως φολικού οξέος. Μπορούμε επίσης να εκμεταλλευτούμε τις ιδιότητές του για την καταπολέμηση της αναιμίας.\nΥπάρχουν αρκετά φρούτα με υψηλή περιεκτικότητα σε φυλλικό οξύ, ιδιαίτερα τα εσπεριδοειδή. Στην περίπτωση του πορτοκαλιού, η μονάδα φθάνει τα 55 mcg.\nΤο μπρόκολο είναι ένα λαχανικό που πρέπει να ενσωματώσετε στη διατροφή σας, αφού μπορείτε να το προετοιμάσετε με διαφορετικούς τρόπους. Μια μερίδα μπρόκολο έχει 104 mcg αυτής της θρεπτικής ουσίας. Πρέπει επίσης να επωφεληθείτε από το ότι είναι πλούσιο σε βιταμίνη C, φυτικές ίνες και ασβέστιο.\nΈνα άλλο φαγητό που μπορείτε να παίρνετε τακτικά και αυτό είναι υγιές για το σώμα μας. Είναι διουρητικό και είναι γνωστό ότι είναι πλούσιο σε κάλιο, βιταμίνη Α, C και Κ, εκτός από άλλα θρεπτικά συστατικά.\nΑυτά είναι μερικά από τα τρόφιμα πλούσια σε φολικό οξύ που πρέπει να ενσωματώσετε στη διατροφή σας. Όπως έχετε δει, τα φρούτα και τα λαχανικά καταλαμβάνουν ένα σημαντικό μέρος για να απολαύσετε καλή υγεία.\nΠώς να βοηθήσετε παρανοϊκούς ανθρώπους\nΠώς να τροφοδοτήσετε μια σαύρα\nΤα πράγματα που δεν χρειάζεται να είσαι καλός δρομέας\nΚύρια οφέλη και φαρμακευτικές χρήσεις του ξιφίας\nΠώς να ζωγραφίσει τα έπιπλα της Προβηγκίας\nΠώς να βελτιώσετε την υπομονή


Αποπειράθηκε να φιλήσει 13χρονο... και κατέληξε στο τμήμα! - ΒΗΜΑ ΚΡΗΤΗΣ\nΑρχική Κρήτη Αποπειράθηκε να φιλήσει 13χρονο... και κατέληξε στο τμήμα!\nΑποπειράθηκε να φιλήσει 13χρονο… και κατέληξε στο τμήμα!\nΜια καταγγελία για προσβολή γενετήσιας αξιοπρέπειας διερευνά το Αστυνομικό Τμήμα Φαιστού μετά από καταγγελία που έγινε από τον πατέρα ενός 13χρονου.\nΗ καταγγελία έφτασε άμεσα στην αστυνομία που συνέλαβε τον Πακιστανό και τον μετέφερε στο Αστυνομικό Μέγαρο.\nΟ αλλοδαπός σύμφωνα με πληροφορίες υποστήριξε στην αστυνομία πως γνώριζε το νεαρό είχαν φιλική σχέση και πως μάλιστα κάποια στιγμή του ζήτησε και χρήματα, ωστόσο αρνείται πως έγινε προσπάθεια εκ μέρους του… να έλθουν πιο κοντά.\nΣε κάθε περίπτωση πάντως η αστυνομία διερευνά το περιστατικό, ενώ ο αλλοδαπός πρόκειται να προσαχθεί στην εισαγγελία!


Παραδόθηκαν βιβλία της «Επανάστασης του 1821 στην Ηλεία» για τα γυμνάσια-λύκεια του δήμου Πύργου - Ηλεία Οικονομία\nΗ τοπική ιστορία σε όλα τα σχολεία\nΤον διευθυντή της Δευτεροβάθμιας Εκπαίδευσης Ηλείας Γιώργο\nΦωτεινόπουλο επισκέφτηκαν πρόσφατα ο πρόεδρος του ΔΟΠΠ Χάρης\nΜικελόπουλος και ο ειδικός συνεργάτης του δημάρχου Πύργου και\nιστορικός Θεόδωρος Λάμπρος όπου παρέδωσαν, εκ μέρους του\nδημάρχου Πύργου Παναγιώτη Αντωνακόπουλου, βιβλία για την\nΕλληνική Επανάσταση του 1821 στην Ηλεία, τα οποία θα «στολίσουν»\nτις βιβλιοθήκες των γυμνασίων και των λυκείων του Δήμου Πύργου.\nΌπως αναφέρει ο κ. Αντωνακόπουλος, «Η ανάδειξη του πολιτισμού και\nτης ιστορίας είναι μια από τις βασικές μας προτεραιότητες από τότε\nπου αναλάβαμε τα ηνία του Δήμου. Πόσο δε, όταν πρόκειται για την\nτοπική μας ιστορία. Για τον σκοπό αυτό ο Πρόεδρος του ΔΟΠΠ Χάρης\nΜικελόπουλος και ο Ειδικός μας Συνεργάτης και Ιστορικός Θεόδωρος\nΛάμπρος παρέδωσαν στην Διεύθυνση Δευτεροβάθμιας Εκπαίδευσης\nΗλείας και στον Διευθυντή κ. Γιώργο Φωτεινόπουλο αντίτυπα του\nβιβλίου – λευκώματος που εκδόσαμε πριν μερικούς μήνες για την\nΜε αυτές μας τις ενέργειες αναδεικνύουμε -νπροβάλουμε την τοπική μας ιστορία και το βιβλίο αυτό πλέον θα κοσμεί τις βιβλιοθήκες των Γυμνασίων – Λυκείων του Δήμου μας».\nΓια την επίσκεψη στην Δευτεροβάθμια Εκπαίδευση Ηλείας μίλησε ο\nΠρόεδρος του Δημοτικού Οργανισμού Πύργου κ. Χάρης Μικελόπουλος\nπου ανέφερε μεταξύ άλλων ότι «Ο Δήμος Πύργου και ο Δημοτικός\nΟργανισμός Πολιτισμού Πύργου έχουν ως βασική προτεραιότητα την ανάδειξη της ιστορίας και του πολιτισμού. Αυτόν τον σκοπό έχει και το εν λόγω βιβλίο – λεύκωμα το οποίο θα διανεμηθεί στα Γυμνάσια – Λύκεια του Δήμου με σκοπό οι μαθητές να αρχίσουν να μαθαίνουν και να γνωρίζουν την τοπική τους ιστορία¨.\nΘεόδωρος Λάμπρος – – Ειδικός Συνεργάτης Δ. Πύργου και Ιστορικός:\nΜε την σειρά του ο Ειδικός Συνεργάτης του Δήμου Πύργου και\nΣυγγραφέας του Βιβλίου – Λευκώματος για το 1821 στην Ηλεία\nΘεόδωρος Λάμπρος αναφέρθηκε στην μεγάλη σημασία που έχει το εν\nλόγω ιστορικό πόνημα για τις σχολικές μονάδες του Δήμου τονίζοντας\nμεταξύ άλλων ότι «Η Τοπική Ιστορία θα πρέπει να αρχίσει να\nδιδάσκεται στις σχολικές μονάδες του Δήμου. Σε Δημοτικά, Γυμνάσια\nΑυτόν τον σκοπό έχει και το εν λόγω ιστορικό βιβλίο – λεύκωμα ώστε οι μαθητές – μαθήτριες αλλά και οι εκπαιδευτικοί να αρχίσουν να μαθαίνουν και να γνωρίζουν την τοπική ιστορία. Το έχουμε\nανάγκη ως Ηλείοι αφού γεννηθήκαμε και ζούμε σε ένα τόπο με πλούσια\nιστορία και πολιτισμό.\nΟ Διευθυντής της Δευτεροβάθμιας Εκπαίδευσης κ. Γιώργος\nΦωτεινόπουλος ευχαρίστησε τους κ.κ Χάρη Μικελόπουλο και Θεόδωρο\nΛάμπρο για την ευγενική πρωτοβουλία του Δήμου στο να διανείμει το\nεν λόγω βιβλίο στα Γυμνάσια -Λύκεια του Δήμου τονίζοντας την μεγάλη\nσημασία της τοπικής ιστορίας.\nΦΩΤΟ– Οι κ.κ Χάρης Μικελόπουλος και Θεόδωρος Λάμπρος με τον\nΔιευθυντή της Δευτεροβάθμιας Εκπαίδευσης Ηλείας κ.Γιώργο\nΦωτεινόπουλο όπου του παρέδωσαν αντίτυπα του βιβλίου –\nλευκώματος για το 1821.